26-09-2017 10:27 Svet Planeta\nU novom sazivu Bundestaga Alternativa za Nemačku imaće, sa 13 odsto osvojenih glasova na parlamentarnim izborima, 94 od ukupno 709 poslanika.\nAlternativa za Nemačku (Foto: Jujtub)\nVećina njih, od ukupno 94, su nepoznati i našoj ali i nemačkoj javnosti, te će se tek pokazati ko će se istaći po verbalnim ispadima, revizionističkim stavovima o nacističkom periodu, antimuslimanskim tvrdnjama...\nOsim Frauke Petri, Aleksandera Gaulanda, Bjorna Hokea, koji su se isticali provokativnim izjavama, tu su mnogi drugi od koji se, kako se ocenjuje, u naredne četiri godine mogu očekivati “ispadi“, piše “Indeks“.\nPotpredsednica stranke i šefica berlinskog AfD-a pripada hrišćansko-fundamentalističkom krilu stranke. Pravnica (46) naročito ne podnosi LGBT prava, te je osudila mogućnost braka za istopolne parove, koje je većinom početkom leta izglasao Bundestag, tvrdnjom da je u pitanju “moralni bankrot“.\nKancelarki Merkel je u jednoj TV emisiji predložila da emigrira u Čile pre nego što je narod protera iz Nemačke, a na društvenim mrežama se tokom izbegličke krize proslavila zahtevom da nemačka granična policija puca na žene i decu.\nTrenutno je poslanica AfD-a u Evropskom parlamentu, u kojem je članica frakcije koju predvodi Najdžer Faraž. Ranije je bila deo kluba Evropskih reformista i konzervativaca, odakle je izbačena zbog ekstrmizma.\nJedan od “mladih lavova“ AfD-a, ovaj 28-godišnjak je svoju političku karijeru započeo kao član antimuslimanske stranke Sloboda.\nZa razliku od većine članova AfD koji samo “pričaju“, Munzenmajer nema problema sa korišćenjem šaka. Trenutno mu se sudi zbog optužbe da je sa grupom huligana pretukao i pokušao da opljačka nekoliko navijača suparničkog kluba.\nTrojica optuženih su priznali krivicu, dok se Munzenmajer brani ćutanjem.\nLider AfD u Lajpcigu na ličnom automobilu ima tablice na kojima piše “AH 1818“. “AH“ su inicijali Adolfa Hitlera, dok je broj 18 na neonacističkoj sceni takođe šifra za nacističkog lidera, s ozbirom na to da su u nemačkoj abecedi slova A i H na prvom i osmom mestu.\nKada su to primetili novinari, Doers je izjavio da sve to slučajnost, te da njegove, po narudžbini izrađene tablice, nemaju nikakvu skrivenu poruku.\nNa svom Fejsbuku, Doers rado deli fotografije s kombinacijom crne, bele i crvene, što su bile službene boje nacističke Nemačke.\nZalaže se za saradnju sa antimuslimanskim pokretom Pegida, na čijim je protestima i lično učestvovao.\nRadi kao sudija u Drezdenu, gde se proslavio s jednom presudom u koriste u međuvremenu propale neonacističke stranke NPD.\nZbog svojih ispada već dva puta je zamalo bio isključen iz AfD, u kojem ga nazivaju “Mali Hok“, po najpoznatijem od brojnih ekstremista iz nove nemačke parlamentarne stranke.\nMajer je od 1986. bio član socijaldemokrata, no kroz decenije je otišao udesno, te sada drži govore protiv “mešanih naroda“ i bori se protiv “brisanja nacionalnog identiteta“.\nPristalicama AfD u jednom razgovoru se požalio što se “crni više ne nazivaju crnčugama, kao pre“, a zastupa i stav da stranka treba blisko da sarađuje sa Pegidom.\nBivši predavač na policijskoj akademiji u jednom govoru je holokaust opisao kao “mit“, a rado citira italijanskog neofašistu Marija Konsolija koji tvrdi da se “Nemci kriminaliziju pomoću instrumentalizacije genocida nad Jevrejima“, čemu je Gotberg dodao i svoj komentar: “Ovome nema šta da se doda“.\nOvaj 77-godišnjak je kao politički cilj u Bundestagu najavio “okončanje kulta nemačke krivice“.\nObjavljivao je svoje eseje u ekstremističkim časopisima, a za “holokaust“ traži izvinjenje Poljske i Češke zbog proterivanja Nemaca nakon Drugog svetskog rata.\nTužio je niz ljudi koji su ga kritikovali zbog ekstremističkih ispada, ali je izgubio sve procese.\nOvaj 73-godišnji bivši član CDU, u svom životu je bio i doušnik istočnonemačke tajen služvbe pod kodnim imenom Bruno.\nProteklih desetak godina angažovao se u nizu građanskih inicijativa ekstremno desnog predznaka, zabrinut zbog uništenja tradicionalne porodice zbog napretka LGBT prava, ali još više “bujice muslimana“ koja preti Nemačkoj. Pogledajte OVDE zbog čega se Ameri udaljavaju od Evrope. Izvor: index.hr\nPogledajte slavlje Alternative:


Šapić najavljuje prvu zabranu koja će pogoditi mnoge vozače\nPolitika Autor:RTS21. jun. 202210:51102 komentara\nAleksandar Šapić Foto:Dragan Mujan/Nova.rs\nGradonačelnik Beograda Aleksandar Šapić kaže za RTS da će prioritet tokom njegovog mandata biti da Beograd bude "šampion u svim oblastima". On je kao primer rešenja za zagađenje naveo praksu nekih zemalja u kojima postoje režimi vožnje kada je, na primer, u saobraćajnom špicu zabranjeno da se u vozilu nalazi jedna osoba.\nIstiče da će se nastaviti sa svim dobrim projektima, a da je najvažnije da se, u teškim međunarodnim okolnostima, obezbede topli domovi, komunalni red i javni prevoz.\n„Nećemo odustati od kapitalnih projekata“, rekao je Šapić i dodao da su njegova vrata otvorena i za predloge opozicije.\nAleksandar Šapić je, gostujući u Dnevniku RTS-a dan nakon što je izabran za gradonačelnika Beograda, rekao da će se sve dobre stvari koje su u prethodnom periodu urađene u Beogradu nastaviti i tokom njegovog mandata, a da će ono što nije dobro pokušati da promeni.\nPrioritet je, kaže, da Beograd bude šampion u svemu.\nFemić: Šapić se pokazao kao dobar da sebe obezbedi\nŠapić: Nisam imao dilemu da ću biti gradonačelnik\nAleksandar Šapić novi gradonačelnik Beograda: Obećava pravednost i dela\n"Beograd jeste pobednik, Beograd je jedan od retkih gradova u svetu koji je toliko puta rušen i uvek uspevao da se podigne iz pepela i bude centar jugoistočne Evrope, jugoistočni Njujork... Imamo obavezu da nastavimo u tom pravcu i svakog dana potvrđujemo tu pobedničku crtu", rekao je Šapić.\nNaglašava da se u ovom teškom svetskom trenutku moraju odrediti prioritetni zadaci, budući da je, zbog rata u Ukrajini, težak period u celom svetu.\n"Imamo velike kapitalne projekte od kojih nećemo odustati, tu nema nikakve dileme... Da li ćemo nastaviti da radimo sve dobre stvari koje su rađene - da, da li će nas objektivne okolnosti malo usporiti, sigurno da hoće... Mislim da je u ovom momentu prioritet i najvažnija stvar da obezbedimo tople domove, komunalni red, da obezbedimo javni prevoz... Naravno da nećemo odustati ni od velikih kapitalnih stvari - i obilaznice, metroa, i prerađivača otpadnih voda, rekonstrukcije bulevara, škola, obdaništa, vrtića...", rekao je Šapić.\nIstiče da će vrata njegovog kabineta biti otvorena za sve predloge opozicije.\n"I konstruktivne i kritike, i njih ćemo da poslušamo, iz kritike možete da izvučete neku poruku i budete bolji", rekao je Šapić.\nDodaje da je i sam tokom svoje političke karijere podržavao sve predloge koje je smatrao dobrim, i da je, kako kaže, uspevao da nađe zajednički jezik sa najrazličitijim strankama, bez obzira na ideološke prepreke.\n"Lokalna politika je politika ali koja se tiče lokala, svakodnevnog života, tu ću biti otvoren. Mislim da sam ja to na svom primeru pokazao", rekao je Šapić.\nGovoreći o ključnim problemima u Beogradu, gradonačelnik je napomenuo da se oni ne mogu rešiti u roku od mesec dana. Naglašava da je ekologija sastavni deo života i da su u prestonici glavni problemi saobraćaj i ložišta.\n"Ukoliko želimo čist vazduh moramo svi biti spremni na žrtvu", rekao je Šapić i kao primer rešenja za zagađenje naveo praksu nekih zemalja u kojima postoje režimi vožnje kada je, na primer, u saobraćajnom špicu zabranjeno da se u vozilu nalazi jedna osoba.\n"Da li će to biti šest meseci, godinu dana, dve, tri ili četiri, to će zavisiti od novih okolnosti. Nema nikakvog pritiska i uradiću sve da poboljšamo stvari u Beogradu", rekao je Šapić i istakao da, onaj ko dobije mandat, mora biti spreman da se u svakom trenutku proveri poverenje koje ima kod građana.\nNovi gradonačelnik kaže da je preuzeo odgovornost za vođenje grada, bez obzira na to koliko će trajati mandat.\nBONUS VIDEO Milan Jovanović o novom gradonačelniku BG i zakasnelom uvođenju sankcija


Epidemija meningitisa - 400 obolelih\nOd 1. jula do kraja prošle nedelje na Kosovu je, prema podacima Nacionalnog instituta javnog zdravlja, više od 400 oboljelih od meningitisa seroza. Direktor Instituta Iljir Begoli kaže da je situacija pod kontrolom i da to nije prvi put da je Kosovo suočeno sa epidemijom meningitisa:\n“2000. godine zabeleženo je 635 slučajeva meningitisa, 2001. bilo ih je 509, 2002. godine – 476 slučajeva, 2003.godine 350, 2004. - 308, a 2005. godine 298 slučajeva.”\nKosovo ima dovoljno stručnih kapaciteta, opreme i lekova za zbrinjavanje svih obolelih, kaže Begolli. Dosadašnja istraživanja pokazuju da je najčešći uzročnik meningitisa - neispravna voda za piće. Prema podacima Nacionalnog institute javnog zdravlja, samo 40 odsto građana Kosova koristi čistu vodu iz vodovoda:\n"Drugi deo se snabdeva iz dosta sumnjivih izvora, kod kojih smo povremenim kontrolama konstatovali visoku fekalnu kontaminaciju."\nDirektor Instituta je istakao da je problem i značajan broj privatnih bazena koji su izgrađeni na Kosovu, pošto većina radi bez dozovole i bez potrebne opreme za prečišćavanje vode, što je, u vreme kada su oni prepuni, još jedan od mogućih izvora zaraze. Pre i nakon proglašenja epidemije meningitisa, u Institutu je uvedeno vanredno dežurstvo i svih šest regionalnih instituta za zdravstvenu zaštitu, koji su ogranci Nacionalnog instituta, preduzimaju sve mere zajedno sa domovima zdravlja kako bi se sprečilo njeno širenje. Begoli je istakao da se očekuje da će se broj bolesnika smanjivati sa dolaskom hladnijih, jesenjih temperatura.\nMeđu najpogođenijim opštinama je Vučitrn, gde je do sada registrovano 50 slučajeva meningitisa. I direktor Direkcije za zdravstvo u opštini Vučitrn Hamit Džaferi kazao je da je, prema analizama koje su oni sproveli, najčešćhi uzročnik bolesti u ovoj opštini - neispravna voda za piće:\n“Pod brojem jedan kod nas je voda u ruralnim sredinama, u bunarima i nekoliko bazena.”\nDžaferi je rekao da je situacija pod kontrolom i da, zajedno sa Glavnim centrom za porodičnu medicinu u Vučitrnu i Regionalnim institutom za zaštitu zdravlja u Mitrovici, redovno prate stanje na terenu. Svaki sumnjiv slučaj upućuje se na Infektivno odeljenje Regionalne bolnice u Mitrovici ili po potrebi na Infektivnu kliniku Kliničko-bolničkog centra u Prištini. Kosovsko Ministarstvo zdravlja je prošle nedelje proglasilo epidemiju meningitisa, lakšeg oblika koji se leči antipireticima, analgeticima i po potrebi infuzijama.


Evropa: Istraga o prodaji konjskog mesa\nSkandal je izbio početkom meseca u Britaniji, kada je otkriveno da zamrznuta lazanja koju je prodavao prehrambeni gigant Findus sadrži konjsko meso\nFrancuski ministar inostranih poslova Loran Fabijis zatražio je pokretanje istrage o sve obimnijem skandalu u vezi sa prodajom konjskog mesa u Evropi i kažnjavanje firmi koje prodaju konjsko meso kao govedinu.\nFabijis je to juče izjavio francuskim medijima, dok je nekoliko velikih francuskih prodavaca hrane saopštilo da su opozvali lazanju, musaku i druge proizvode koji bi mogli da sadrže pogrešno markirano meso.\nSkandal je izbio početkom meseca u Britaniji, kada je otkriveno da zamrznuta lazanja koju je prodavao prehrambeni gigant Findus, sa sedištem u Švedskoj, sadrži konjsko meso. Te obroke proizvela je francuska prehrambena kompanija Kogel - sa mesom kojim ga je uglavnom snabdevala francuska kompanija za preradu mesa Spangero.\nFrancuski ministar zaštite potrošača, Benoa Amon, rekao je da je poreklo konjskog mesa u Rumuniji, a kupovali su ga francuski, holandski, kiparski i drugi distributeri. Amon je rekao da će biti sprovedena šira istraga o mogućim prevarama u prehrambenoj industriji.\nIako nema izveštaja o zdravstvenim rizicima od konzumiranja konjskog mesa, ova prevara je uznemirila potrošače širom Evrope.


Bulajić : Dani piva krajem septembra\nObjavljeno 02.08.2012. u 10h\nTradicionalna turistička manifestacija „Dani piva“, koja se održava 26 godina i postala je brend grada na Begeju, neće biti ukinuta kako se strahovalo poslednjih dana, ali ni održana u odomaćenom terminu – poslednjoj nedelji avgusta.\nPredsednik Skupštine grada Radovan Bulajić, saopštio je da će „Dani piva“ zbog nepostojanja kvoruma Upravnog odbora Turističkog centra grada – biti održani krajem septembra.\nOva odluka je iznenadila i pre svega javnost, koja je Dani piva željno očekivala krajem avgusta. Osim odluke o pomeranju datuma, Bulajić je najavio i smenu članova spornog Upravnog odbora Turističkog centra nakon čega će tek uslediti detaljna organizacija manifestacije.\n– Naša ideja je bila da upravni odbori ostanu u sastavu u kom su bili i ranije, iako članovi potiču iz stranaka koje su sada u opoziciji. Trebalo je na neki način da kontrolišu vlast. Neki UO prihvatili su realnost i potpisali ugovore sa v.d. direktorima javnih preduzeća, ali neki odbijaju saradnju. Najveći problem je Turistički centar, zbog čega je dovedeno u pitanje održavanje „Dana piva“ – izjavio je Bulajić, naglašavajući da ne postoji zakonski osnov za održavanje manifestacije mimo UO TC, a da se ne načini prekršaj.\nČlanovi UO TC iz redova DS i LSV uporno ne žele da učestvuju u radu. Smatraju da je v.d. direktora TC Marica Kosanović izabrana na nelegalnoj sednici lokalnog parlamenta 6. jula, kada je koalicija SNS-SPS (uz pomoć dva preletača) preuzela vlast u Zrenjaninu. Štaviše, članica UO Dragana Mihaljević (LSV), koja odbija da se pojavi na sednici, tvrdi da nije UO kriv što kasne „Dani piva“, nego nova vlast koja kasni u pripremama. Jer, ističe – ionako o svemu odlučuje organizacioni odbor manifstacije, kojeg je do sada birao gradonačelnik…\nSMENE I OTPUŠTANJA\nNA sednici SG koja će biti održana 21. avgusta, prema najavi predsednika Bulajića, biće smenjeni članovi svih upravnih odbora JP. Takođe, najavljuje se analiza efikasnosti rada javnih preduzeća i smanjenje zaposlnih, baš kao i u gradskoj upravi.\nTagovi:avgust, dani piva, manifestacija, radovan bulajic, septembar, turistički centar grada, Upravni odbor


Izvor: Radio Televizija Vojvodine, 13.Avg.2020, 11:38\nMinistar spoljnih poslova Ivica Dačić je rekao da ima nagoveštaja da Priština radi sa zemljama koje su povukle priznanje da ponište te odluke.\n"Oni koriste ovu situaciju za ostvarenje svojih ciljeva. Ukoliko primetimo da ne samo da nema poštovanja dogovora, nego da se ponašaju potpuno suprotno, mi ćemo nastaviti sa našom kampanjom i sigurno ćemo biti mnogo uspešniji nego što su oni", poručio je Dačić.\nOn je naglasio da je Beograd jasno rekao da želi >> Pročitaj celu vest na sajtu Radio Televizija Vojvodine << kompromis i dijalog, ali da ne prihvata nametanje unapred pripremljenih rešenja, te da Priština ne samo da ne želi kompromis, nego je njena politika zasnovana na lažima, jer najpre nešto prihvate, potpišu, a onda na kraju ne žele da sprovode, kao što je to sa Briselskim sporazumom i Zajednicom srpskih opština.\n"Kao što su sada prihvatili da će imati neki moratorijum na učlanjenje u međunarodne organizacije, a onda je Hoti rekao da oni to u stvari ne primenjuju. Postavlja se pitanje svrsishodnosti takvog jednog dijaloga u kojem ne znate nikad da li ste se nešto dogovorili ili se niste dogovorili", kaže Dačić.\nPodsetio je da je Beograd prihvatio ono što je tražio Ričard Grenel, a to je privremeni moratorijum na povlačenje priznanja takozvanog Kosova, ali i naveo da će nastaviti kampanju za povlačenje priznanja takozvanog Kosova ukoliko primeti da Priština ne poštuje dogovor.\n"Imate istovremeno u ruskim medijima naša opozicija govori o tome da mi vodimo rusofobičnu politiku, znači da radimo protiv Rusije. S druge strane, u američkim medijima imate napad na Srbiju da mi uvozimo kinesko naoružanje, pa nas Amerika upozorava na to. Iz EU nas kritikuju zbog odnosa s Rusijom i Kinom, a onda imate da nas ta ista opozicija kritikuje navodno zbog nekog lošeg odnosa prema Rusiji, a sve to sa ciljem da će Srbija kao priznati Kosovo. To su gluposti", rekao je Dačić.\n"Nije da su razgovori neizvesni, nego su neizvesni u smislu svih okolnosti pod kojima se oni dešavaju", zaključio je Dačić.


Lil Wayne se povlači sa rep scene - WANNABE MAGAZINE\nLil Wayne se povlači sa rep scene\nNakon 19 godina repovanja Lil Vejn (Lil Wayne) najavio je svoj odlazak iz sveta muzike. Međutim, pre nego što se zvanično povuče, reper će objaviti još dva albuma. Pretposlednje izdanje, i ujedno 10. album po redu, objaviće 19. februara, i on će nositi naziv “I Am Not a Human Being II”. Poslednji album zvaće se “The Carter V”, dok datum njegovog izlaska još uvek nije poznat.\nReper će uskoro reći zbogom muzici\nSvojim pesmama i harizmom Lil je stekao veliki broj fanova širom sveta, napravio niz uspešnih saradnji, i publiku na svojim live nastupima sjajno zabavljao i samom svojom pojavom. S druge strane mnogi su osporavali njegov rad (naročito poštovaoci rap old schoola), smatrajući da nije dostojan zvanja repera. Njegove pesme često su karakterisali kao previše komercijalne. Bilo kako bilo, uspeh mu niko ne može osporiti. Ipak sjajnu karijeru koju je napravio u protekle dve decenije odlučio je da je okonča, i posveti se nekim drugim stvarima, kao na primer ponovnoj ženidbi.\nIzvor fotografije: bet\nKljučne reči Kristina BijelićLil WayneLil Wayne se povlači sa rep scenemuzička vestreper


Prava manjina ključna za EU integraciju\nPredstavnici nesrpskih manjina ocenili su da institucije Kosova favorizuju kosovske Srbe i da se ne brinu dovoljno o Bošnjacima, Romima, Egipćanima i Aškalijama. Na taj način, upozoravaju oni, dovodi se u rizik integracija Kosova u Evopsku uniju.\nU organizaciji Skupštine Kosova u Prištini je održan okrugli sto na temu “Poštovanje prava manjina u procesu evropske integracije Kosova”. Predstavnici zajednica su ocenili da je krajnje vreme da se institucije pođednako odnose prema svim manjinama, jer je ostavarivanje prava zajednica uslov za evropsku integraciju Kosova.\nPredstavnik egipćanske zajednice Dževdet Neziraj kaže da se na Kosovu poštuju samo Srbi dok se druge zajednice suočavaju sa različitim teškoćama.\n“Na Kosovu jača srpska zajednica iz poznatih razloga, dok su druge zajednice zapostavljene, iako je njihov doprinos društvu veliki”, rekao je Neziraj.\nDodao je da na Kosovu ima zakonskih mehanizama za zaštitu manjina, ali da je problem njihovo sprovođenje.\nU ime srpske zajednice na skupu je govorio predsednik Odbora za prava i interese zajednica Skupštine Kosova Bojan Stojanović. On je kazao da je na svim zajednicama da daju doprinos zarad demokratskih i integracionih procesa.\n“Nisu nam potrebne ovolike konkurencije, mi smo svakoga dana u Skupštini svi. Pozivam predstavnike svih zajednica da dođu da otpočne jedan dijalog, da vidimo šta su to naši zajednički interesi kao i većinsku albansku zajednicu. I da se ne bavimo dnevno politikanskim temama, tako što ćemo pred kamerama izneti neku priču u koju možda ni mi sami ne verujemo i ta priča sama po sebi neće doneti nikakav boljitak. Ajde da izađemo i rešavamo probleme struje obrazovanja i ostalo”, rekao je on.\nPoslanica u Skupštini Kosova Edita Tahiri je ocenila da kada se govori o pravima zajednica a posebno Srba nailazi se na političke nesuglasice.\n“Problemi srpske zajednice su političke prirode. Srbi nisu uspeli da se odupru uticaju Beograda i sami donesu odluku o integrisanju. Ali dobro je da je jedan deo kosovskih Srba okrenut Kosovu i učestvuje u institucijama”, izjavila je Tahiri.\nDa je poštovanje prava manjina uslov na putu na EU potvrila je i Zuljfije Hundozi, predsednica Odbora za evropske integracije Skupštine Kosova. Ona je kazala da je poštovanje prava manjina jedan od glavnih kriterijuma koji treba da ispuni svaka država koja želi da postane deo EU.\nDodala je da je Kosovo spremno da ispuni sve standarde neophodne za članstvo u međunarodnim institucijama.\n“Odbor za evropske integracije je na osnovu izveštaja o napretku na Kosovu Evropske komisije, sastavio plan delovanja Skupštine Kosova kojim se identifikuju izazovi i konkretni koraci u potrazi za najboljim rešenjima”, rekla je Hundozi.\nUčesnici su se pozivali na Ustav Kosova, kojim su sva prava zajednica garantovana i zaštićena.\nPrema podacima Visokog komesarijata UN za izbeglice, UNHCR, na Kosovu živi oko 5 procenata nesrpskih zajednica a njih čine Bošnjaci, Turci, Goranci, Romi, Egipćani i Aškalije.\nPitanjima manjina bave se razne institucije kao što su - skupštinski odbori, Konsultativno veće za zajednice pri kabinetu predsednika, u kabinetu premijera postoji Kancelarija za zajednice a u Vladi ministarstvo za zajednice i povratak.


U sredu 21. februara 2018. godine u 20 časova u galeriji „Akvarijus“ biće otvorena izložba radova nastalih tokom drugog ciklusa. Na izložbi će biti predstavljeni svi radovi svih učesnika Likovnih okršaja. Takođe, biće dodeljene i nagrade najboljim učesnicima prethodnog ciklusa. Stefan Đurđanović, kao najuspešniji takmičar u 2017. godini, dobitnik je prve nagrade. Mladen Ristić, kao poraženi u finalu, osvojio je drugu nagradu, dok je specijalna nagrada galerije „Akvarijus“ ovoga puta pripala Ani Ignjević.\nMiljana Bulatović umetnički direktor galerije „Akvarijus“ za naš radio kaže da će na izložbi biti predstavljeni svi radovi učesnika. Odmah posle otvaranja izložbe i dodele nagrada počinje i četvrti, poslednji ovosezonski kvalifikacioni okršaj u kojem će snage odmeriti Petar Petrović, Jovan Maslar i Tamara Terentić. Pobednik ovog okršaja plasiraće se direktno u polufinale.\n“U sredu uveče biće održana i poslednja kvalifikaciona runda trećeg ciklusa Likovnog okršaja na kome ćemo dobiti poslednjeg polufinalistu. Ujedno posetioci biće u prilici da vide izložbu svih nastalih radova sa predhodnog ciklusa. Na izložbi će biti prikazani radovi 12 autora koji su učestvovali u Likovnom okršaju. Tada ćemo dodeliti i nagrade onima koji su prošli kao pobednici u ciklusu takmičenja i da dodelićemo specijalnu nagradu koju dodeljuje galerija „Akvarijus“ za nekog za koga smatramo da je nekom poetikom privržen nama a nije ostvario plasman za dalje takmičenje”.\nPolufinalni likovni okršaji zakazani su za mart i april, dok je veliko finale na programu u maju ove godine. Nagrada za pobednika trećeg ciklusa Likovnih okršaja je, kao i prethodne dve godine, organizacija samostalne izložbe u „Akvarijusu“ o trošku galerije.\nIdeja za likovne okršaje nastala je u oktobru 2016. godine kada su urednici umetničkog programa u Galeriji „Akvarijus“ u dogovoru sa studentima četvrte godine Fakulteta umetnosti u Mitrovici, odlučili da organizuju nesvakidašnji i originalni performans.\nOvaj umetničko-zabavni program inspirisan je nadmetanjima umetnika na javnim mestima u Parizu, ali u ovakvom obliku nije nikada i nigde realizovan.


Ministarstvo finansija: Prijava SZP-a pokušaj blokade RS! | Banjaluka.net\nMinistarstvo finansija: Prijava SZP-a pokušaj blokade RS!\nMinistarstvo finansija Republike Srpske saopštilo je da je krivična prijava koju je Savez za promjene podnio protiv premijera Srpske Željke Cvijanović i ministra finansija Zorana Tegeltije još jedan u nizu neuspješnih pokušaja opozicije da blokira Republiku Srpsku.\nU saopštenju iz Ministarstva ocijenjeno je da “prijava koju je podnio takozvani Savez za promjene nije prijava protiv Željke Cvijanović i Zorana Tegeltije, već protiv građana Republike Srpske”.\nU saopštenju iz Ministarstva finansija navodi se da je ovo usmjereno protiv penzionera u Republici Srpskoj i pokušaja da se penzioni sistem uvede u trezorski sistem Srpske, kao i da se ovim postupcima pokušavaju ugroziti poljoprivredni proizvođači, boračke kategorije, zaposleni u javnom sektoru, korisnici socijalnih prava i, jednostavno, svi korisnici budžeta.\n“Dosadašnji postupci opozicije jesu vrhunac višemjesečne aktivnosti opozicije i pojedinih predstavnika međunarode zajednice da finansijski blokiraju Republiku Srpsku i da na taj način izazovu nemire u Srpskoj”, navodi se u saopštenju.\nU Ministarstvu finansija tvrde da su “predstavnici međunarodne zajednice obećali opoziciji u Republici Srpskoj da će blokirati sva međunarodna kreditna sredstva Srpske, što će dovesti do njenog finansijskog kolapsa i nemogućnosti isplate penzija i plata”.\n“Finansijska sredstva prema Republici Srpskoj jesu blokirana, ali nisu uspjeli blokirati Srpsku, niti ugroziti izmirenja obaveza prema budžetskim korisnicima”, navodi se u saopštenju.\nIz Ministarstva poručuju da današnjom prijavom opozicija “želi da Republika Srpska bude talac pojedinih finansijskih centara i da tako budu sprovedeni politički ciljevi suprotni interesima Srpske”.\n“Vlada i Ministarstvo će preduzeti sve da zaštite interese građana na način da obezbijede potrebna finansijska sredstva za budžet Republike Srpske i na taj način omoguće nesmetano funkcionisanje svih institucija”, poručuju iz Ministarstva finansija.\nOpozicioni poslanici Narodne skupštine Republike Srpske predali su danas banjalučkom Okružnom tužilaštvu krivičnu prijavu protiv premijera Srpske Željke Cvijanović i ministra finansija Zorana Tegeltije, koje optužuju da su, suprotno Ustavu Republike, donijeli odluku o kreditnom zaduženju od 300 miliona dolara.


Ambasador Lo Kašo sastao se sa ministrom spoljnih poslova Selakovićem\nAmbasador Karlo Lo Kašo sastao se danas sa ministrom spoljnih poslova Nikolom Selakovićem, imajući u vidu njegovu predstojeću posetu Rimu. U središtu razgovora našli su se politički i ekonomski odnosi Italije i Srbije i izgledi za saradnju, kampanja vakcinacije koja je u toku u obe zemlje, situacija u regionu i evropski put Beograda.\nTokom sastanka, posebna pažnja posvećena je dijalogu Beograda i Prištine i pregovorima o pristupanju Srbije Evropskoj uniji. Što se prve teme tiče, ambasador Lo Kašo izrazio je nadu da će pregovori dve strane uskoro biti nastavljeni uz konstruktivan doprinos Beograda postizanju sporazuma koji može da učvrsti stabilnost na Balkanu. Što se pristupnih pregovora tiče, ističuči još jednom snažnu podršku Italije evropskom putu Srbije i uvažavanje napora koje čini nova vlada, ambasador Lo Kašo istakao je važnost daljeg napretka u oblasti vladavine prava, posebno u oblasti medija i pravde, podstičući odobravanje značajnih reformi u bliskoj budućnosti.\nSelaković je istakao interes Srbije za održavanje Četvrte zajedničke sednice dve vlade u Beogradu, koja bi pružila dodatni impuls saradnji na institucionalnom nivou i poslala snažnu poruku italijanskim privrednicima da nastave da ulažu u Srbiju.\nGovoreći o evropskom putu Srbije, Selaković je zahvalio Italiji na kontinuiranoj podršci, ali i zalaganju da Srbija u prethodnoj godini otvori nova poglavlja, čime se još jednom pokazala kao država koja iskreno podržava proces proširenja EU.\nS tim u vezi, podvukao je da bi za Srbiju bilo veoma značajno aktivno postavljanje Italije prema drugim državama članicama EU i Evropskoj komisiji u cilju definisanja načina primene nove metodologije i valorizacije dosadašnjeg napretka Srbije.


Podgorica traži dnevne novine dostupne i na internetu: Za oglašavanje 56.000 eura – Volim Podgoricu\nHome / PG INFO / Aktuelno / Podgorica traži dnevne novine dostupne i na internetu: Za oglašavanje 56.000 eura\nPodgorica traži dnevne novine dostupne i na internetu: Za oglašavanje 56.000 eura\nGlavni grad je objavio tender za otvoreni postupak javne nabavke za oglašavanje u dnevnim novinama za potrebe organizacionih jedinica, bez privrednih društava, vrijedan 56.000 eura.\nDnevne novine, stoji u uslovima tendera, treba da izlaze svakog dana u sedmici, da se distribuiraju na cijeloj teritoriji Crne Gore i da je u posljednja dva mjeseca njihov cijeli sadržaj dostupan internet stranici.\n“U predmetnoj izjavi ponuđač je dužan navesti veb stranicu ponuđača na kojoj će Komisija za otvaranje i vrednovanje ponuda, u postupku pregleda, ocjene i vrednovanja ponuda, provjeriti dostupnost cjelokupnih dnevnih novina u posljednja dva mjeseca”, piše u dokumentaciji.\nU fakultativnim uslovima je navedeno da se ne zahtijeva ekonomsko-finansijska sposobnost ponuđača.\n“Objavljivanje tekstova vrši se sukcesivno prema potrebama organizacionih jedinica Glavnog grada Podgorica. Naručilac se obavezuje da saglasno potrebi dostavi tekst oglasa, elektronskom poštom Izvršiocu, dan prije objave, najkasnije do 14 časova”, navodi se u uslovima.\nGlavni grad godinama unazad oglašavao se uglavnom u listovima “Pobjeda” ili “Dnevne novine”. U aprilu prošle godine, u jeku kampanje za lokalne izbore, u Dnevnim novinama je objavljen dodatak o postignućima gradske uprave na čelu sa Slavoljubom Stijepovićem.\nIz Glavnog grada su tvrdili da nijesu platili reklamiranje, a prema Zakonu o finansiranju političkih subjekata i izbornih kampanja u vrijeme predizborne kampanje zabranjeno je reklamiranje.\nZa oglašavanje u Pobjedi 2016. Glavni grad je potrošio je 57.183 eura, godinu ranije oko 57 hiljada eura, a ta suma je plaćena za objavljivanje za potrebe javnih ustanova i organa glavnog grada, ali ne i preduzeća.\nIz NVO sektora više puta su ukazivali da istraživanja koja su radilli pokazuju da se novac građana za oglašavanje u medijima troši netransparatentno i da na taj način utiče na medijsko tržište.


VICE širi aktivnosti na globalnom nivou: U saradnji sa Antena grupom, otvara kancelarije u Istočnoj Evropi\nPored Grčke, Srbije i Rumunije, medijska platforma VICE uspostaviće aktivnosti i u Rusiji, Češkoj, Mađarskoj, Bugarskoj, Sloveniji, Slovačkoj i Hrvatskoj. Širenje mreže aktivnosti dolazi nakon rasta koje je partnerstvo između dva medija ostvarilo među populacijom 18-34 godina od 29% u Grčkoj, 42% u Srbiji i preko 50% u Rumuniji\n16.03.2016. - 15:21h\nMedijska platforma VICE objavila je danas da će proširiti mrežu svojih aktivnosti širom većeg dela Istočne Evrope, u saradnji sa Antena grupom, što će kompaniji omogućiti da ostane lider među medijskim platformama za mlade.\nVICE će pokrenuti nove produkcijske operacije za kreiranje i distribuciju jedinstvenog programa na teritoriji Rusije, Češke Republike, Mađarske, Bugarske, Slovenije, Slovačke i Hrvatske. VICE je već ranije ostvario snažan uticaj na teritoriji Istočne Evrope, uključujući i značajno prisustvo ove medijske platforme u Grčkoj, Srbiji i Rumuniji.\nŠejn Smit, ko-osnivač i generalni direktor VICE-a: „VICE je u Istočnoj Evropi otkrio tržište neverovatnog potencijala. Zašto? Zato što mladi ljudi iz tog dela sveta žele da vide sadržaj koji ih zanima – bilo da su u pitanju vesti, životni stilovi ili reportaže – uobličen na način na koji oni gledaju na svet. A samo nekoliko medija im nudi tako nešto. Antena grupa je savršen partner za ovakav poduhvat, jer su stručni za uočavanje nijansi prisutnih na lokalnom medijskom nebu, i u potpunosti razumeju ono što mi radimo u VICE-u.“\nTeodor Kirijaku, vlasnik i generalni direktor Antena grupe, internacionalne medijske grupacije: „Naše partnerstvo sa medijskom platformom VICE predstavlja pravi uspeh jer ova medijska kompanija ima jedinstven nastup i poput magneta privlači mladu publiku. Mi u ovo partnerstvo unosimo snagu i široku mrežu gledalaca koja se proširila velikom brzinom. Kroz mrežu objedinjenih aktivnosti, predstavljamo idealnog partnera za sve digitalne kompanije koje žele da prošire svoje poslovanje na teritoriji Istočne Evrope, kao i da ostvare brz razvoj i postignu uspeh“.\nVICE i Antena grupa su prvo partnerstvo ostvarili 2014. godine, osnivanjem platforme VICE Grčka. Ovaj zajednički poduhvat doveo je do otvaranja kancelarije koja radi non-stop kako bi osmislila lokalne vesti, program vezan za kulturu i životne stilove, koji se emituju kako na TV stanicama tako i putem interneta. Lokalni sadržaj pokriva širok raspon tema, od onih ozbiljnih, kao što su evropska dužnička kriza i položaj sirijskih izbeglica, do kulture i reportaža o životnim stilovima koji se odnose na noćni život Atine i svakodnevne aktivnosti mladih u Grčkoj.\nPartnerstvo je zabeležilo značajan porast prisustva među jedinstvenim korisnicima, beležeći udeo od 29% u Grčkoj među mladima uzrasta 18-34 godine. VICE danas producira emisije koje se emituju u okviru dnevnog televizijskog programa, a producirao je osam specijala u trajanju od po 45 minuta za potrebe mreže.\nSličan poduhvat su VICE i Antena grupa započele novembra 2014. u Srbiji, ostvarivši udeo od 33% među televizijskom publikom uzrasta 18-34 godine. Baš kao i u Grčkoj, poduhvat je ostvario profit već u prvoj godini poslovanja.\nTokom prve godine postojanja, u produkciji VICE Srbija snimljeno je 58 filmova koji su emitovani na televizijama PRVA TV i B92, kao i na portalu. Više od 75 odsto emitovanih VICE emisija nalazi se na top 20 dnevnim listama gledanosti.


Cvijanović: U narednih mjesec dana novac od "Elektroprenosa BiH"\nCvijanović: U narednih mjesec dana novac od “Elektroprenosa BiH”\nPremijerka Republike Srpske (RS) Željka Cvijanović očekuje da će entiteti u narednih mjesec dana moći povući novac u iznosu od 100 miliona KM od dividende “Elektroprenosa BiH”.\nSredstva od kreditne tranše Međunarodnog monetarnog fonda (MMF) su, podsjetila je, na raspolaganju, iako se to trebalo da desi još u decembru prošle godine.\nSada će, navela je, biti moguće pristupiti izvršenju svih budžetskih obaveza koje su trebale da budu izvršene u toku finansijske godine.\n– To predstavlja značajno olakšanje, ali isto tako očekujemo da ćemo u narednih mjesec dana biti u stanju da povučemo novac od “Elektroprenosa” – kazala je Cvijanović u izjavi novinarima u Banjoj Luci.\nKomentirajući situaciju u vezi s bijeljinskom šećeranom, nakon presude Vrhovog suda RS-a Zoranu Ćopiću, Cvijanović je nazvala dezinformacijama tvrdnje da Vlada ne iskazuje interes za to preduzeće.\nUvjerava da je jučer razmatrano stanje u tom preduzeću, kada je u pitanju njegov pravni status.\n– Prvo se mora utvrditi vlasništvo nad šećeranom, a nakon toga da se izvrši upis akcija i konstituiraju organi – rekla je entitetska premijerka i dodala da je nekoliko stranih investitora iskazalo interes za šećeranu, ali se tek nakon presude Ćopiću nastavljaju ti razgovori.\nOna je potvrdila da Vlada RS-a ima negativan stav prema državnom Prijedlogu zakona o izmjenama i dopunama Zakona o sprječavanju pranja novca i finansiranja terorističkih aktivnosti, te da je uvažila negativno mišljenje Ministarstva unutrašnjih poslova RS-a na taj zakon, smatrajući da nema potrebe da se on usvaja, jer odjeljenja koja su predviđena tim zakonom već postoje u MUP-u RS-a.


Nacionalni konvent o Evropskoj uniji (NKEU) je platforma u okviru koje se vodi dijalog između predstavnika vlade i civilnog društva o svim temama koje se tiču pristupanja Srbije EU. Konvent danas okuplja više od 700 članica, koje su organizovane po radnim grupama, pa tako 21 radna grupa tematski pokriva svih 35 pregovaračkih poglavlja. U radu Konventa državu Srbiju predstavljaju članovi skupštinskih odbora, kao i predstavnici vlade i pregovaračkog tima, dok su sa strane civilnog društva uključene nevladine organizacije, sindikati, univerziteti, stručnjaci, privredni subjekti, profesionalne organizacije, mediji, instituti.\nNacionalni konvent o Evropskoj uniji, plenarna sednica\nZadatak članova Konventa je praćenje procesa pregovora o pristupanju. Vlada i drugi predstavnici državne administracije su partneri Konventu u ovom procesu, ali je priroda njihovih aktivnosti drugačija. Naime, radi se o dva paralelna procesa, koji se međusobno podržavaju. Vlada vodi zvanične pregovore, dok Konvent kvalitativno doprinosi tom procesu, upućujući konstruktivne kritike i dajući preporuke zasnovane na znanju i najrazličitijim ekspertizama civilnog sektora. Osim toga, NKEU prati i ispunjavanje merila i uslova za članstvo, kao i preuzetih obaveza u procesu pristupanja EU. Jedan od rezultata rada Konventa je Knjiga preporuka NKEU, koja izlazi svake godine i sadrži preporuke i mišljenja na Pregovaračke pozicije za pojedinačna poglavlja.\nČetiri organizacije Konventa sredinom septembra su potpisale sa Vladom Srbije Okvirni sporazum o Platformi za praćenje sprovođenja primene Programa ekonomskih reformi (ERP) i za praćenje Programa reformi politike zapošljavanja i socijalne politike (ESRP) za period 2018.-2020. Ovim je još jednom potvrđeno da je NKEU spona između države i građana u procesu sprovođenja značajnih ekonomskih i socijalnih reformi koje nas očekuju u narednom periodu.\nTransparentnost procesa pregovora je važan princip za Nacionalni konvent o EU. Zato je jedan od njegovih glavnih zadataka neprekidno informisanje javnosti o svim aktivnostima i koracima Vlade u pregovorima. Sve reforme koje se sprovode na putu Srbije ka EU tiču se građana i veoma je važno da građani dobro razumeju o čemu se tačno radi, kao i koja je konkretna korist od takvih promena.


Potraga za Sejfovićem nastavljena i danas | Bportal\nPotraga za Sejfovićem nastavljena i danas\nPolicija je i danas nastavila pretragu za Amelom Sejfovićem koji je prije sedam dana pobjegao iz Kazneno-popravnog zavoda u Sarajevu.\nKao i ranijih dana pretražuju teren na području općine Visoko, rečeno je Feni u Ministarstvu unutrašnjih poslova Kantona Sarajevo.\nNa terenu su pripadnici Federalne uprave policije (FUP), MUPKS-a i Zeničko-dobojskog kantona koji pretražuju šumu iznad sela Tušnjići.\nPolicija i dalje moli građane da prijave svaku informaciju koju imaju o osumnjičenom, a prema opisu s potjernice, Sejfović je visine oko 190 centimetara, krupne građe, težine oko 110 kilograma, duže zalizane kose koju veže u rep.\nSljedeći članak: ISIL prijeti Evropi i SAD dronovima\nPrethodni članak: FOTO Neizmjerna ljubav prema cvijeću: Hiljadu biljnih vrsta u porodičnoj botaničkoj bašti\nHelikopter nadlijeće Doboj, u potragu za Hasanbašićem uključ…\nGodina od nesreće kod Lašvanske petlje: Sudbina Amara Kozlić…


Vesti online / Svi komentari / Ameri imaju lek za ebolu: Izlečili još jednog svog čoveka\nU ti Boga,ali je li se iko upitao da li postoji Ebola stvarno??Usrani Ameri su izmislili tu Bolest da mogu Ljude da vakcinisu i da testiraju Vakcinu!Monsato i americke Laboratorije imaju Vakcinu koja je genetski manipulisana.\nupentagonu i virus i lek..\nEbola postoji i endemska je bolest. Kao i Velike boginje, na primer. Druga je stvar sto farmaceutska mafija, ponekad, namerno provocira epidemije, pa u toj histeriji prodaju "cudotvorne vakcine". Inace, Kinezi, koliko znam, vec desetak godina poseduju vakcinu protiv te zaraze (znali su ljudi da bi to moglo biti upotrebljeno protiv njih), ali je bila namenjena iskljucivo vojsci.\nPa verovatno imaju jel su je oni i proizveli da malo tamane po africi.Bog im dao kajase i oni kasaju,samo da točak ne otpadne.


DS: SNS da prekine sa ucenama i maltretiranjem Srba na Kosovu\nBeta 6. septembra 2018. 10:15\nDemokratska stranka (DS) zatražila je danas od aktuelne vlasti da prestane da pritiska preostale Srbe na Kosovu i da ih tera da prilikom predstojeće posete Aleksandra Vučića domaćoj i medjunarodnoj javnosti pokažu da podržavaju njegovu politiku razgraničenja sa kosovskim Albancima.\n„Od preostalih Srba u pokrajini, koji već godinama žive u teškim okolnostima, teško dolaze do zaposlenja i jedva opstaju u uslovima ograničene slobode kretanja, opet se traži da javno i bezrezervno podrže vlastodršca, da mu aplaudiraju i skandiraju, po cenu gubitka i ličnog i nacionalnog dostojanstva“, navela je DS u saopštenju.\nPo oceni DS-a, ustaljena praksa režima Srpske napredne stranke i kako je navedeno „njihovih satelita iz samoproglašene Srpske liste u manipulacijama srpskim narodom na Kosovu i Metohiji“ nastavlja se uoči skorog dolaska predsednika Srbije Aleksandra Vučića na to područje.\nTa stranka je navela da je apsolutno neprihvatljivo da se ponovo insistira na tome da svi zaposleni u javnim službama, bez pisane odluke da je to radna obaveza, prisustvuju zboru koji se 9. septembra organizuje „Vučiću u čast“.\n„I dok su do prošlog petka pravljeni spiskovi onih koji dolaze na miting, od ponedeljka se popisuju oni koji nisu pristali da idu na poklonjenje gospodaru Srbije. Reč je zapravo o otvorenom nasilju režima nad srpskim narodom na Kosovu i Metohiji koje po svemu prevazilazi i manipulacije i pritiske iz vremena Slobodana Miloševića“, dodala je DS.\nDemokratska stranka je ocenila da su Srbi sa Kosova zbunjeni i zbog činjenice da se ne zna šta se od njih očekuje i kako ih vlast u Beogradu tretira – „kao statističku grešku na tom području ili kao masovnu pojavu pogodnu za klanjanje, skandiranje i frenetične aplauze“.\nPredsednik Srbije Aleksandar Vučić predstojećeg vikenda posetiće srpske sredine na Kosovu gde će govoriti o svojoj platformi za rešavanje tog problema.


Koji čaj vam najviše odgovara otkriva krvna grupa: Saznajte šta treba vašem telu! - Lek iz prirode\n27. Oktobra 2017. 5. Novembra 2017. sanus vita\nSvaka biljka ima različiti uticaj na naše telo i zato je dobro da odaberete pravi čaj, koji najbolje odgovara vašem organizmu i njegovim potrebama.\n← Prirodno je uvek najzdravije: Umesto lekovima, otarasite se bolova đumbirom!\nZačini kao lek: Sveži ili sušeni leče niz zdravstvenih problema! →\nOd lečenja kožnih tegoba, preko blage depresije pa do ginekoloških problema: Ulje ove biljke svako treba da ima u kući\nPoslužiće za negu kože, kose i kao podloga za masažu kako odraslih tako i za… ∞


TotalCar.rs » Novi Citroen C3 stiže ove godine?\nNakon gotovo sedam godina na tržištu, druga generacija Citroen C3 modela dobiće naslednika u drugoj polovini ove godine. Nova verzija trebalo bi da bude predstavljena na Salonu automobila u Parizu, ali o tome za sada nema nikakvih zvaničnih informacija. Zasnovan je na platformi aktuelnog Peugeot 208 modela, a biće otprilike iste veličine kao aktuelna verzija, ali sa nešto više prostora u kabini.\nKada je reč o dizajnu, ovaj supermini dolazi sa više oblina u odnosu na prethodni model. Inspirisan je C4 Picasso i C4 Cactus modelima. Unutar kabine nalaziće se unapređeni zabavni sistem sa 7-inčnim tačskin ekranom i digitalna instrument tabla.\nSnagu će mu obezbeđivati rang unapređenih benzinskih i dizelskih motora, uključujući 1.2-litarski benzinac sa 82 i 110 KS, kao i 1.6-litarski BlueHDi sa 75, 99 i 120 KS. Svi modeli će, kao standard, biti opremljeni ručnim menjačem, dok će za neke od njih moći opciono da se izabere automatski.\nU prvih 11 meseci 2015. godine Citroen je prodao 160.880 jedinica C3 modela, što je za 14.3 odsto manje u odnosu na isti period 2014. godine.


SRPS CEN/TR 15996:2013\nПочетна » Стандарди » SRPS CEN/TR 15996:2013\nCEN/TR 15996:2010 CEN/TC 318\nHidrometrija — Merenje sadržaja vode u snegu pomoću uređaja za beleženje mase snega\nOvim tehničkim izveštajem definišu se zahtevi za upotrebu uređaja za beležnje mase snega za merenje sadržaja vode u snegu u prirodnim uslovima. Opisane su i metode merenja težine i pritiska. Sadržaj vode u snegu je visina vode koja će se dobiti otapanjem snežnog pokrivača sa odgovarajuće površine, i obično se izražava u milimetrima (mm). Poznavanje sadržaja vode u snegu je od suštinskog značaja za procenu ukupnog oticaja i prognoziranje poplava u slivovima na kojima se javlja snežni pokrivač. Nezavisno od izabranog metoda, merenja sadržaja vode u snegu treba da srazmerno predstavljaju ukupan sadržaj vode u snegu u posmatranom području. Posmatrani parametar je dominantan u teoriji lavina i za prognoziranje opasnosti od lavina, kao i za procenu rizika od ekstremnog opterećenja snegom. Pored toga, uporedo sa razvojem metoda daljinske detekcije sadržaja vode u snegu korišćenjem satelita povećava se potreba za validacijom i kalibracijom ovih metoda pomoću merenja na terenu.


Tužilaštvo odustalo od gonjenja porodice Ognjanović\nM. D. 20. septembra 2016. 10:29\nViše javno tužilaštvo u Beogradu saopštilo je danas da je odustalo od daljeg krivičnog gonjenja Nebojše i Jelene Ognjanović jer iz istrage nisu proistekli dokazi koji bi opravdali podizanje optužnice protiv njih za prevaru i pranje novca.\n„Obaveštavamo Vas da je nakon sprovedene istrage koja se u Višem javnom tužilaštvu u Beogradu vodila protiv Ognjanović Nebojše i Ognjanović Jelene zbog izvršenja krivičnih dela prevare i pranja novca,te detaljnog i sveobuhvatnog razmatranja rezultata istražnog postupka,tužilaštvo donelo odluku o odustanku od daljeg krivičnog gonjenja osumnjičenih,“ navodi se u saopštenju.\nRazlog je, kako se dodaje što iz dokaza koji su prikupljeni tokom istrage ne proizilazi opravdana sumnja koja je neophodna da bi optužnica bila podignuta.\nOgnjanovići su roditelji male Tijane Ognjanović za koju su prikupljani dobrovoljni prilozi kako bi se lečila u Americi. Devojčica je preminula pre operacije a u javnosti su se javile sumnje da su roditelji zloupotrebili novac prikupljen za lečenje njihove ćerke.\nTužilaštvo je istragu vodilo od decembra prošle godine zbog sumnje da su izvršili krivična dela pranje novca i prevara a krajem aprila je odblokiralo račun porodice na kome su bila prikupljena sredstva.\nOgnjanovići su u proleće 2013. godine apelovali na građane Srbije sa molbom za prikupljanje 750.000 dolara za transplantaciju srca maloj Tijani.\nMediji su tada preneli da se u kratkom roku na Tijanin račun u Komercijalnoj banci slilo 2,6 miliona evra. Devojčica međutim nije dočekala transplantaciju srca koja je trebalo da se obavi u bolnici u Hjustonu, jer je preminula 15. jula 2013. godine.\nPo povratku u Srbiju Ognjanovići su tvrdili da su sa Tijaninog računa platili za lečenje 1,1 milion evra, a javnost se zapitala šta će biti sa ostatkom prikupljenog novca.\nOgnjanovići su u junu prošle godine saopštili da su uplatili sav prikupljeni novac, koji je preostao nakon smrti njihove ćerke Tijane – oko 1,6 miliona evra, za lečenje druge obolele dece.\n„Nakon što je tužilaštvo odblokiralo novčana sredstva koja su se nalazila na računu Nebojše Ognjanovića i ta sredstva smo u celosti utrošili u vidu direktne humanitarne novčane pomoći za potrebe lečenja još sedmoro obolele dece ciji su nam se roditelji obratili pozivima za pomoć“, naveli su oni tada u saopštenju.


Zašto je važno da povremeno napravimo pauzu od društvenih mreža?\nBy RedakcijaPosted on Jun 9, 2019 Jun 9, 2019\nŽivimo u vremenu kada su društvene mreže postale izvor dnevnih informacija, zabave, a nažalost i naša doza socijalizacije. Svi osećamo potrebu za više razgovora i komunikacije sa voljenim ljudima, čeznemo za novinama kao starom, dobrom formom i razmenom mišljenja, koja se ne svodi samo na komentare ispod nečijeg Fb statusa. Ako ste primetili da većinu svog slobodnog vremena provodite skrolujući Instagram, vreme je za malo odmora od društvenih mreža i malo prave socijalizacije.\nDruštvene mreže ne izazivaju zavisnost, ili bar sebi ne smemo dozvoliti da verujemo u to. One su jedna vrsta navike, od koje nam ne treba postupno odvikavanje. Jednostavno obećajte sebi da ćete ceo dan provesti bez socijalnih mreža, a zatim neka to bude vikend, a vremenom to može prerasti i u celu nedelju, kada odlučite da svoje vreme provedete sa svojim prijateljima, u dugim šetnjama ili da pročitate neku dobru knjigu, kada se kući vratite sa posla. Toliko toga propuštamo skrolujući, a sve što nam je zaista potrebno je da isključimo internet i telefon koristimo u svrhe komunikacije, za šta je do nedavno jedino i bio namenjen.\nJoš jedna stvar koja bi mogla da vam pomogne, da vam društvene mreže odvlače pažnju tokom celog dana, je da isključite notifikacije. Primetićete da ćete znatno ređe ulaziti na društvene mreže, kada vaš telefon bude slao manje obaveštenja, koja bi trebalo da proverite.\nSetite se starog, dobrog SMS-a i pokušajte da preko njega ugovorite viđanje sa prijateljima, kako biste dodatno smanjili posećivanje omiljenih društvenih mreža.\nZaista je važno da upoznajete ljude i uspostavljate kontakte sa njima, ali je važno da se to dešava u realnom, češće nego u virtuelnom životu, što generalno nije slučaj. Zato je zaista važno da pokušate da odmorite od socijalizacije preko društvenih mreža i svakodnevno se okružite novim ljudima. Vremenom ćete primetiti da ste spontano, sklopili mnoga nova poznanstva, umesto da ste besciljno gledali u ekran svog telefona.\nKada napravite predah od društvenih mreža, primetićete koliko dugo niste uživali u nekim stvarima, koje vas inače ispunjavaju. Kada ste poslednji put nakon posla, seli i uz šolju kafe, prelistali sopstvene misli i doneli neke nove zaključke? Kada ste poslednji put izdvojili vreme da pročitate knjigu, koju ste odavno kupili po preporuci prijatelja? Niste zaista dugo… ali sada je vreme da loše navike konačno zamenite onim malo boljim.\nKada ponovo poželite da budete online, setite se pravih razloga, zbog kojih uživate u društvenim mrežama i tada ograničite svoj poravak na njima, samo dok ne ispunite svoje benefite, a tada je vreme za off i povlačenje u realan i ispunjen život.\nVažno je i da se fokusirate na to šta pratite na društvenim mrežama i koliko uticaja takav sadržaj ima na vaš život. Da bi društvene mreže bile samo dnevna doza pozitive za vas, napravite čistku i ostavite samo ljude, koji postuju stvari koje vam se dopadaju. Očistite svoje mreže od negativnog uticaja, jer negativan uticaj sa društvenih mreža čak i nesvesno prelazi u naš realan život, a to je uglavnom prvi alarm, koji nas navede da poželimo da napravimo pauzu od virtuelnog sveta.\nKada napravite pauzu od virtuelnog sveta na neko vreme, osvrnite se na svoju promenu i preispitajte se kako se osećate, da li vam je prijalo i da li ste rasterećeni. Ako primetite da se osećate mnogo bolje, fokusirajte se na to da u manjoj meri i na pravi način koristite društvene mreže, kako biste mnogo više vremena imali da uživate u svom danu i svom životu.\nPrethodni članak: Kako pripremiti kožu za sunčane dane?\nSledeći članak: Jeans košulje – omiljeni letnji modni dodatak\nMa ljudi su se previše zaludeli nekim nestvarnim životima koje vide na društvenim mrežama, svi nasmejani, sve je savršeno, samo putovanja, garderoba, kola, provodi… ljudi umesto da sede jedni sa drugima kada negde odu oni se neprestano slikaju, nevera kakvo je došlo vreme.


Javni poziv za prijavu omladinskih aktivnosti neformalnih grupa u Nišu\nPočetak/Društvo/Javni poziv za prijavu omladinskih aktivnosti neformalnih grupa u Nišu\nPetar Veljkovic 6. septembra 2018.\nMladi ambasadori, koji su nosioci aktivnosti Resurs centra za podršku aktivnostima neformalnih grupa mladih u Nišu, raspisali su javni poziv za prijavu omladinskih aktivnosti neformalnih grupa.\nTema konkursa su uređenje i umetničke instalacije u javnom prostoru (murali, klupice, stepenice, kante za otpad, kugle na trotoaru, igrališta i tereni, pešački prelazi, krečenje i iscrtavanje škola/bolnica, podvožnjaci, nadvožnjaci…).\nMladi ambasadori ovim pozivom žele da mladima pruže priliku da svojom kreativnošću urede grad u kome žive i učine ga atraktivnijim kako za sve stanovnike, tako i za turiste koji dolaze.\nKonkurs je otvoren za sve neformalne grupe mladih čiji su članovi uzrasta od 15 do 30 godina.\nKonkurs se raspisuje u saradnji sa Kancelarijom za mlade Grada Niša i uz finansijsku podršku Grada Niša.\njavni poziv Mladi ambasadori umetnost uređenje\nOnline predavanja sa ekspertima iz oblasti kreativnih industrija iz celog sveta


Trenutno stabilno stanje povrijeđene Banjalučanke | Banjaluka.net\nTrenutno stabilno stanje povrijeđene Banjalučanke\nZdravstveno stanje pedesetdvogodišnje Banjalučanke B.K, koju je jutros fizički povrijedio sugrađanin, trenutno je stabilno, a detaljnije prognoze su preuranjene, rečeno je u Univerzitetskom kliničkom centru (UKC) RS u Banjaluci.\nBanjalučanka je jutros u 7.40 časova primljena u UKC Republike Srpske sa dominantnom povredom glave, potresom mozga i povredama petog vratnog pršljena.\nŠezdesetšestogodišnjak iz Banjaluke čiji su inicijali S.M. uhapšen je zbog sumnje da je jutros u 7.15 časova u Ulici Svetozara Markovića u ovom gradu fizički napao i povrijedio sugrađanku B. K. (52), rečeno je ranije u Centru javne bezbjednosti Banjaluka.\nSlobodan Marković (56) iz Banjaluke, bivši direktor Republičke agencije za razvoj malih i srednjih preduzeća, uhapšen je jutros zbog sumnje da je bejzbol palicom pretukao 52- godišnju sugrađanku, saznaje portal “srpskacafe.com”.\nKako je potvrđeno u CJB Banjaluka napad se dogodio jutro oko sedam časova u podzemnoj garaži zgrade u ulici Svetozara Markovića u Banjaluci, a napadač je uhapšen samo par minuta nakon prijave.\n– Zbog sumnje da ju je povrijedio slobode je lišen S. M. (56) iz Banjaluke, dok je žena prevezena u Univerzitetski klinički centar RS na dalje liječenje. Policijski službenici izvršili su uviđaj i izuzeli sve predmete i tragove, bitne za rasvjetljavanje navedenog događaja – rekla je portparol CJB Banjaluka Marija Markanović.\nPrema pisanju ovog portala, motiv napada je bio novčani dug.


SDP je kriv što je državni budžet ograničen na 950 miliona KM\nSDP nema potrebe da pita SDA zašto je fiskalni okvir ograničio državni budžet na 950 miliona KM. Neka se obrate ranijem predsjedniku SDP-a koji je bio zamjenik predsjedavajućeg Vijeća ministra BiH i sadašnjem predsjedniku SDP-a koji je bio federalni premijer u mandatu 2010-2014.godina i oni će im to najbolje pojasniti.\nPodsjećamo javnost da je državni budžet limitiran na 950 miliona KM zbog teškog kompromiserstva Lagumdžije i Nikšića kako bi očuvali vlast. Upravo su oni pristali na to ograničenje, a kada se jedanput to dogodi onda to više nije moguće promijeniti bez pristanka predstavnika iz entiteta RS.\nNažalost, SDP u svom katastrofalnom prošlom mandatu nije učinio samo ovu grešku. Učinio je i brojne druge koje nije moguće popraviti. Podsjećamo na Zakon o prebivalištu kojim su trajno ograničena prava povratnika, Zakon o sukobu interesa kojim je praktično ukinut ovaj institut, Zakon o javnim nabavkama kojim je razbijen jedinstven sitem javnih nabavki što je omogućilo dodatnu korupciju, Zakon o jedinstvenom matičnom broju kojim je podebljana entitetska linija i brojni drugi.


Novak Đoković ima plan za spas tenisa - 18.04.2020, Sputnik Srbija\nNovak Đoković predložio je model po kojem bi oko četiri miliona dolara bilo distribuirano onim teniserima kojima je najpotrebnije. 18.04.2020, Sputnik Srbija\n09:14 18.04.2020 (Osveženo: 20:55 25.08.2021)\nNovak Đoković predložio je model po kojem bi oko četiri miliona dolara bilo distribuirano onim teniserima kojima je najpotrebnije.\nDžon Verthajm, novinar „Tenis TV“, preneo je pismo najboljeg tenisera sveta koje je bilo upućeno ostalim ATP teniserima.\nĐoković u njemu predlaže na koji način bi mogli da pomognu slabije rangiranim teniserima koji teško žive jer nemaju prihode od turnira, a sponzorski ugovori im nisu jaki.\n“Evo šta smo predložili. Najboljih 100 na svetu u singlu i najboljih 20 u dublu će učestvovati u finansijskoj podršci Fonda slabije plasirane teniser. Najboljih pet na svetu doniraće 30.000 dolara, od 5. do 10. mesta izdvojiće 20.000, od 10. do 20. 15.000 dolara, teniseri rangirani od 20. do 50. doniraće 10.000 dolara, dok će oni od 50. do 100. uplatiti 5.000 dolara u fond”, piše Novak Đoković u pismu.\nĐoković predlaže i da najboljih 20 u dublu donira 5.000 dolara, pa bi totalna suma trebalo da bude 1.050.000 dolara.\nKada se na to doda suma koju bi trebalo da donira ATP, a potom i Grend slemovi, doći će se do sume od oko četiri do četiri i po miliona dolara, konstatovao je Đoković.\n„Rodžer, Rafa i ja predložili smo da 50 odsto od nagradnog fonda završnog turnira u Londonu (ako se odigra u novembru/decembru) ide u Fond. Ne znamo da li će se odigrati turnir i ako se ne odigra, onda bi isto trebalo da se uradi na Australijan openu 2021. godine. Ne samo nas trojica, svi koji budemo učestvovali na Završnom turniru ili Australijan openu trebalo bi da doniramo ono što smo osvojili. To je fer način da svi učestvuju“, naveo je Đoković, prenosi B92.\nPre nekoliko nedelja slabije rangirani teniseri žalili su se, kako se podseća, da nemaju dovoljno novca da plaćaju osnovne potrebe, kao što su računi, namirnice...\nPoziv Đokoviću, Federeru i Nadalu da pomognu slabije rangiranim igračima\nMeč na društvenim mrežama: Federer izazvao Đokovića, pa brzo dobio odgovor


Premijer privremenih prištinskih institucija, Ramuš Haradinaj, ocenio je danas da je sastanak prištinske delegacije za nastavak dijaloga sa Beogradom u utorak u Briselu "korak napred".\nOn je to rekao nakon sastanka sa direktorom kosovske carine Bahrijem Berišom sa kojim je razgovarao o efektima rada carine u prošloj godini i borbi protiv krijumčarenja, javio je Kosova pres.\nIako je šefica evropske diplomatije Federika Mogerini juče ponovo zatražila ukidanje povećanih teksi na robu iz Srbije, Haradinaj je taj sastanak ocenio pozitivnim.\nOn je rekao da se u Briselu dogodilo sve što je bilo očekivano.\nDodao je da je prištinska delegacija iznela svoje stavove, a da su predstavljeni i stavovi institucija EU.\n"Mislimo da je to korak napred, da ne kažemo veoma pozitivan sastana, veoma doar, ali svakako korak napred", rekao je Haradinaj.


Press Online :: Humanitarne akcije :: Pomozimo Novaku da ponovo vrati vid\nPomozimo Novaku da ponovo vrati vid\nNovak Milojević, učenik prvog razreda ovdašnje OŠ "Vuk Karadžić", potpuno je izgubio vid na desnom oku, pišu Večernje novosti.\nPrvi problemi su uočeni kada je mališan imao pet godina, ali operacija nije mogla da bude obavljena jer su lekari strahovali da mališan ne bi izdržao hiruršku intervenciju. Sada je jedini način da se izleči - operacija u inostranstvu.\n“Novak se nikada nije žalio da ne vidi, ili da ima bolove, a jedino smo primećivali da mu iz oka curi vodica. Verovali smo da nije ništa ozbiljno, sve dok nam pre tri godine lekarka na sistematskom pregledu nije rekla da se radi o teškom oboljenju. Od tada je stalno na klinikama u Beogradu“, objašnjava otac malog pacijenta Miroslav Milojević, navodeći da je dečaku potpuno umrtvljen živac i to je razlog gubljenja vida na desnom oku.\nS obzirom na to da ga je majka napustila, a otac nije zaposlen, Milojevići žive od pomoći bake i deke. U takvim okolnostima, podvig je i kupiti autobuske karte za odlazak u Beograd, na kontrolu...\n“Novak je u međuvremenu pošao u školu i sve mu je potrebno, a mi primamo samo 3.500 dinara na ime dečjeg dodatka“, kaže Miroslav, koji sina redovno vodi u školu i vraća sa nastave, strahujući da bi odlaganje intervencije za koju oni nemaju novac moglo do dovede i do potpunog slepila.\nMilojevići su se mnogima obraćali za pomoć, ali bez uspeha. Čuli su i da u jednu privatnu novosadsku kliniku petkom dolaze oftalmolozi iz inostranstva, ali pregled košta njima nedostižnih 300 evra. Svi koji žele da pomognu mogu da se jave Miroslavu na broj telefona 061/3050-252.


javnost u radu javnih institucija : Južne vesti\njavnost u radu javnih institucija\nBujanovac i Preševo najzatvorenije opštine u Srbiji, Vranje i Leskovac među najtransparentnijim\n09:28, 23. 6. 2021.\nDok Leskovac i Vranje i ove godine drže visoko 6. i 7. mesto na listi najtransparentnijih srpskih gradova prema analizi organizacije “Transparentnost Srbije”, Niš je opet pri kraju liste - na 107. mestu. Otvorenošću prema građanima se nisu proslavili ni Pirot, koji je na 102. mestu te tabele, kao ni Prokuplje na 128. mestu, dok najgori indeks imaju Bujanovac i Preševo, opštine koje su zauzele poslednja dva mesta među 145 u celoj zemlji.\nKoalicija za slobodu pristupa informacijama: Objaviti tačne podatke o preminulima od korone\n13:55, 1. 10. 2020.\nGrupa od 88 organizacija i medija zatražila je objavljivanje istinitih informacija o broju preminulih, testiranih i obolelih od kovida, jer je nedavno i sam epidemiolog Predrag Kon potvrdio da su do sada objavljivani podaci netačni. Jedino na taj način je, kako kažu, moguće proveriti da li je do netačnosti došlo prilikom unosa podataka u bazu ili su oni naknadno lažirani.\nVranje i Leskovac među najtransparentnijim gradovima u Srbiji, Prokuplje u dnu liste\n08:24, 30. 5. 2020.\nPrema analizi organizacije “Transparentnost Srbije”, Leskovac i Vranje drže 5. i 6. mesto na listi najtransparentnijih srpskih gradova, od 145 gradova i opština. Od gradova na jugu koji su se najmanje proslavili otvorenošću prema građanima je Prokuplje - na 114. mestu, dok je Niš na 69. mestu, a Pirot na 77.\n"Transparentnost Srbija": Javna preduzeća se pozivaju na izmišljene razloge za poslovne tajne\n16:52, 28. 2. 2020.\nNema opravdanosti za skrivanje informacija o poslovanju javnih preduzeća, naglašavaju iz Transparentnosti Srbija, a razloge za skrivanje smatraju izmišljenim. Situaciju sa otvorenošću javne uprave u Nišu vide kroz prizmu istraživanja indeksa transparentnosti za 2019. godinu, na kojoj je grad Niš zauzeo 106. od 145 lokalnih samouprava, zbog čega su Gradu uputili preporuke za poboljšanje transparentnosti.\nSastanak za unapređenje transparentnosti u Nišu bez gradonačelnika i konkretnih rešenja\n15:45, 20. 2. 2020.\nNiš je grad u kojem direktor javnog preduzeća poslovanje proglašava tajnim, načelnik Gradske uprave ne javlja se novinarima i grad koji se prošle godine od 145 samouprava našao na 106. mestu po indeksu transparentnosti. USAID i Grad Niš rade na projektu za unapređenje transparentnosti, ali pored najavljenih mehanizama konkretne mere su izostale. Sastanaku o transparentnosti u Gradskoj kući gradonačelnik Niša nije prisustvovao.\nGrad Niš među netransparentnijim gradovima u Srbiji\n09:01, 28. 8. 2019.\nDok Leskovac i Vranje drže visoko 7. i 8. mesto na listi najtransparentnijih srpskih gradova prema analizi organizacije “Transparentnost Srbije”, Niš je pri kraju te liste - na 106. mestu od 145 gradova i opština. O odnosu uprave Niša prema građanima govore nule za informacije o radu Skupštine, budžetu i borbi protv korupcije.\n10:42, 23. 1. 2017.\nNe znam šta se desilo od dočeka Nove godine naovamo, ali gradska vlast u Nišu je izgleda rešila da sa građanima, onima koji su je birali i koji je plaćaju, započne drugačiji, tajnoviti odnos.\nInstitucije u službi građana na “Južnim vestima”\n11:50, 28. 8. 2015.\nKako da reagujete ako oštetite auto na udarnoj rupi, ko sme da vas legitimiše, koja su prava potrošača, a koja ovlašćenja sudskih izvršitelja biće prikazano u petominutnim filmovima u produkciji “Južnih vesti” koji će pokušati da institucije približe građanima.\nPredstavljanje "elektronske uprave" u Nišu\n12:34, 25. 2. 2013.\nPrednosti korišćenja elektronske uprave i način uvođenja u institucije lokalne samouprave biće predstavljeni u utorak u 12 sati u sali Skupštine Grada.\nPraćenje rada poslanika na Internetu\n09:35, 30. 10. 2012.\nNišlije će moći preko sajta "Otvoreni parlament" da prate rad poslanika u republičkom Parlamentu.\nOtvoreni parlament u Nišu\n13:48, 26. 10. 2012.\nU nedelju od 11h ispred Kalče će biti predstavljen sajt preko koga građani mogu da prate rad poslanika iz njihovih gradova.\nPoslanička kancelarija uskoro u Nišu?\n15:26, 24. 10. 2012.\nNarodni poslanik PUPS iz Niša Milorad Stošić predložio je otvaranje posebne kancelarije gde bi građani mogli da razgovaraju sa narodnim poslanicima iz tog grada.\n11:35, 17. 1. 2022.\nI selo gde su ranije svi glasali za SNS na referendumu podeljeno, većina izašlih u Toplici glasala "da"\n11:11, 17. 1. 2022.\nSkoro polovina testiranih u Jablaničkom okrugu pozitivna na virus korona\n10:54, 17. 1. 2022.\nU Pčinjskom okrugu 194 novoobolela, 17 pacijenata u vranjskoj kovid bolnici\n17:12, 14. 1. 2022.\nKrizni štab: Izolacija 7 umesto 10 dana, buster doza posle 3 meseca\n13:15, 14. 1. 2022.\n17 ovaca stradalo u saobraćajki kod Vranja, povređen i čobanin


Kako je saopštila ta banka, prvi deo programa je Centrifuga, koji je namenjen formalnim i neformalnim grupama koje žele da razviju društveno odgovorne projekte u oblasti kulture, umetnosti i obrazovanja.\nZainteresovani timovi koji prijave svoje ideje do 7. maja 2018. godine, preko platforme www.superste.net, imaće priliku da, osim finansijske, dobiju i mentorsku podršku iz oblasti marketinga, komunikacija, ljudskih resursa, dizajna, projektnog menadžmenta, kulture i preduzetništva.\nDeset najboljih timskih inicijativa biće nagrađeno sa po 500.000 dinara za realizaciju projekata, dok će jedan projekat dobiti nagradu publike u vrednosti od 100.000 dinara.\nProgram Centrifuga namenjen je formalnim i neformalnim grupama mladih kreativaca starosti od 16 do 35 godina koji žele da doprinesu razvoju društva u celini, kao i svojih lokalnih zajednica.\nOvogodišnji program donacija Superste realizuje se u saradnji sa Trag fondacijom i Sprawsm timom.\nIzvor: Trag fondacija Beograd i Koordinaciono telo


Od 18. septembra do 01. oktobra 2009. godine u Galeriji 73 održaće se samostalna izložba: Branko Omčikus, MORE, KRŠ I MASLINE. Otvaranje izložbe je 18. septembra 2009. godine u 20 časova. Nakon pet godina, doajen srpske i jugoslovenske scene, Branko Omčikus, umetnik koji je uveliko zakoračio u devetu deceniju života i iza koga je blizu šest decenija likovnog stvaralaštva, ponovo izlaže u Beogradu, ovoga puta u "Galeriji 73".\nNa osnovu ovog šturog podatka neupućeni namernik bi, pre nego što izložbu vidi, možda očekivao susret sa delima vezanim za manir davno minulih vremena. Međutim, svakim novim pojavljivanjem pred publikom, Branko prijatno iznenađuje ne samo one koji se sa njegovim delom sreću prvi put, već i svoje brojne stare poštovaoce. Pre svega – doslednošću i tihom i nenametljivom snagom svog likovnog izraza.\nOd prvih izložbi, daleke 1953. godine, do danas, platna ovog slikara prepoznatljiva su po monaškoj jednostavnosti upotrebljenih sredstava i po kosmičkoj, reklo bi se, dubini prenetog doživljaja.\nizložba, beograd, more, krs, masline, branko omcikus, galerija 73\nq: 19 - t: 0.04171 sec


Rudnik "Sase" premašuje proizvodne planove - Klix.ba\nPrivreda Rudnik "Sase" premašuje proizvodne planove\nRudnik "Sase" premašuje proizvodne planove\n19.12.2014. u 11:49\nSrebrenički Rudnik olova i cinka "Sase", koji posluje u sastavu kompanije "Gros" iz Bosanske Gradiške, premašuje proizvodne planove, povećava investiranje i broj zaposlenih, i posebnu brigu posvećuje zaštiti na radu, rekultivisanju rudničkih površina i ekologiji.\nU ovom kolektivu zaposleno je 520 radnika i u narednoj godini planiran je prijem još 40 radnika, rekla je Srni direktorica Rudnika Jelena Petrić.\n"Dostigli smo rekordnu prijeratnu količinu iskopane rude, s tim što je tada u rudniku bilo zaposleno tri puta više radnika. To pokazuje da smo osavremenili eksploataciju nabavkom novih mašina i opreme, što omogućava veću produktivnost, a rudari imaju bolje uslove za rad i zaštitu prilikom svakodnevnog izvođenja jamskih radova", istakla je Petrićeva.\nU ovom preduzeću planiraju da iduće godine, sa povećanim brojem radnika i nabavkom još nekoliko novih mašina i rudarske opreme, premaše plan eksploatcije od 300.000 tona rovne rude i da to postane minimalni prosjek eksploatacije u narednim godinama.\n"Ta količina rude bi omogućila stabilno poslovanje, solidne plate i njihovu redovnu isplatu, kao i izmirivanje svih zakonskih obaveza, amortizovala bi eventualne `udare` koje izaziva promjena cijena rude na svjetskoj berzi, a stvorili bismo uslove za ulaganja u istraživačke radove, dalje osavremenjavanje proizvodnje, zaštitu na radu i kultivisanje rudničkog okruženja i druge potrebe ove kompanije i njenih radnika", navela je Petrićeva.\nOna je rekla da kompanija "Gros" i ovaj rudnik realizuju razvojni program i prethodnih dana iskorištena je posjeta kineskog premijera i njegovih saradnika Beogradu za ugovaranje nabavke novih rudarskih mašina i opreme od kineskih proizvođača za osavremenjavanje eksploatacije rude u Sasama.\nU ovoj godini Rudnik "Sase" investirao je osam miliona maraka u nabavku opreme, rekultivisanje rudnog jalovišta, regulisanje vodotoka kroz i pored rudničkog kruga, renoviranje radničkih trpezarija i njihovo opremanje i za druge potrebe među kojima je i dokvalifikacija zaposlenih.\n"Prepoznali smo problem nedostatka kvalifikovane radne snage, odnosno neadekvatnosti kvalifikacija za poslove koje je veći broj zaposlenih obavljao u ovom preduzeću. Zbog toga smo donijeli odluku da finansiramo prekvalifikaciju i dokvalifikaciju radnika, i to smo im omogućili u saradnji sa verifikovanim školama za određena zanimanja u Tuzli i na Palama", kaže Petrićeva.\nOna ističe da je zbog rata nastupio prekid u školovanju rudarskih kadrova i da su bili prinuđeni da omoguće prekvalifikovanje i doškolovavanje radnika da bi ih stručno osposobili za obavljanje rudarskih poslova, i da su uspjeli da oko 90 posto zaposlenih u proizvodnji stekne određena rudarska zvanja potrebna za rad ovom kolektivu.\nU Rudniku "Sase" samo tri posto radnika su nekvalifikovani, a među 520 zaposlenih 37 je sa visokom stručnom spremom, od kojih je čak 31 inženjer rudarstva, tehnologije, hemije i još nekih smjerova.\nTakođe, potpuno su regulisali i parapetom obložili novo izmijenjeno korito Sašanske rijeke koja se više ne uliva u rudno jalovište koje je time potpuno zaštićeno od nadolaska vode, ugrožavanja brane i eventualnog izlivanja vode sa teškim metalima iz akumulacije jalovišta u oklne votoke i dalje u Drinu.\nUz branu jalovišta izgrađene su staze za pješake i bicikliste, kao i tereni za male sportove gdje se dva puta godišnje organizuju sportska takmičenja radnika ovog rudnika.\nOdgađaju sprovode 336\n3h 50min 26\n7h 27min 34\n8h 48min 46


Bečej dobija banju - Opstina Zabalj na dlanu\nBečej dobija banju Istaknut\nBečej dobija banju\n09 Maj 2015\tAutor R. Danilović\nPune četiri godine bušotina termalne vode u Bečeju, koja je u vreme radova koštala pola miliona evra, zapuštena je. Međutim, ukoliko Memorandum o razumevanju koji su potpisali ministar privrede Željko Sertić, osnivač firme Arab invest doo Bašir Abdul Magid Alganem i predsednik opštine Bečej Vuk Radojević ne ostane mrtvo slovo na papiru oko bušotine će započeti radovi na izgradnji banjskog i turističkog kompleksa. ...\nZa predsednika opštine Bečej Vuka Radojevića Memorandum o razumevanju je početak ozbiljnih namera preduzeća Alganim Nešnal Ko iz Kuvajta, odnosno njegove ćerka firme Arab invest doo iz Novog Sada, da nakon više od godinu dana pregovaranja sa lokalnom samoupravom izgradi Banju zbog koje je 2011. godine i izbušen termalni bunar.\n"Projektovana vrednost svega je oko 120 miliona dolara. Uveren sam da to može da promeni sliku opštine Bečej i samog naseljenog mesta. Ovom investicijom, kojom zajednički teže sve strane potpisnice, doprinećemo da se Bečej razvija u zaista dobrom pravcu", kaže Radojević.\nOvo je tek prvi korak i do početka izgradnje Kompleksa ima još dosta posla pogotovo što su Kuvajćani zainteresovani i za kupovinu još nekih lokacija.\n"Sledeći korak i Vlade i opštine Bečej je prebacivanje svojine sa državne na opštinsku određenih parcela, pa i onaj deo na ostrvu kako bismo mogli da raspišemo jedinstven javni oglas i ponudimo zemljište zainteresovanom partneru", Radojević.\nIzgradnja Banjsko-turističkog kompleksa, kaže Vuk Radojević, neće ugroziti rad postojeće Jodne banje koja će i nadalje služiti za rehabilitaciju pri Domu zdravlja Bečej.\nPoslednji put izmenjeno 09 Maj 2015\nViše iz ove kategorije « Saopstenje NDNV-a povodom Svetskog dana slobode medija: Daleko od medijskih sloboda\tVojvodina potpuno digitalizovana »


Dečji naučni kamp od 17. do 28. avgusta – Gradskibiro.rs\nDečji naučni kamp od 17. do 28. avgusta\nBEOGRAD, 4. avgusta 2015. (gradskibiro.rs) – Centar za promociju nauke od 17. do 28. avgusta organizuje na Adi ciganliji Dečji naučni kamp namenjen učenicima osnovnih i srednjih škola.\n“Kamp se organizuje na košarkaškim terenima na Adi Ciganliji. Uporedo sa interaktivnim radionicama za učesnike Dečjeg naučnog kampa, Centar će pokrenuti i Naučni kamion. Tokom jeseni, ova nova autentična atrakcija domaće proizvodnje biće predstavljena javnosti i krenuti na put kroz Srbiju”, navodi se u saopštenju.\nDečji naučni kamp je osmišljen tako da se deca u društvu vršnjaka, okruženi prirodom, na zanimljiv i interaktivan način upoznaju sa raznim oblastima nauke.\nOve godine, program radionica obuhvatiće širok spektar nauka: arheologiju, medicinu, fiziku, ekologiju i medicinu, astronomiju, matematiku, lingvistiku, kao i elektroniku i mašinstvo.\nRadionice će voditi naučni demonstratori stručni za datu oblast, a za osmišljavanje društvenih aktivnosti nadležan je psiholog.\nNa Dečjem naučnom kampu mogu učestvovati decai od 7 do 17 godina, a program je podeljen u tri starosne grupe. Aktivnosti će po danima biti prilagođene mlađim i starijim osnovcima ili srednjoškolcima. Broj učesnika ograničen je na 30 po danu kako bi se osigurao kvalitet radionica.\nProgram Kampa je ove godine besplatan


Svjetsko prvenstvo u ribolovu okupiće 250 učesnika | Palelive.com\nPočetna Regija Istočno Sarajevo Svjetsko prvenstvo u ribolovu okupiće 250 učesnika\nU Istočnom Sarajevu u četvrtak je otvoreno 16. Svjetsko prvenstvo u ribolovu u kategoriji lov predatora sa obale, koje će okupiti 250 učesnika.\n„Uređena su četiri kilometra staze na kojima se održava takmičenje. U takmičenju će učestvovati 19 reprezentacija, 170 takmičara, a ukupno 250 učesnika na ovom takmičenju“, istakao je Klepić.\n„Smatramo da će to doprinijeti afirmaciji grada, naših turističkih potencijala i ponude. Ova manifestacija treba da utiče na svijest svih nas o potrebi očuvanja prirode, izvorišta i vodenih tokova na području Istočnog Sarajeva i šire“, poručio je Lučić.\n„Zadnjih pet godina smo među šest najboljih na svijetu i sa pravom se nadamo da ćemo ostvariti bolji plasman, a to je za nas medalja“, naglasio je Hadžimešić.\nPrethodni članakOdržano takmičenje najmlađih atletičara\nNaredni članakLiga rekreativaca: Vodovod 9. januar šampion


Gvantanamo na udaru Vikiliksa\nStotine novoobjavljenih američkih vojnih dokumenata sadrže detalje o većini od više od 700 ljudi koji su pritvoreni u američkom vojnom zatvoru u Zalivu Gvantanamo.\nList "Njujork tajms" izveštava da obaveštajni izveštaji pokazuju da je trećina zatvorenika koji su prebačeni u Gvantanamo klasifikovana kao "visoko rizična", pre nego što su oslobođeni ili predati u nadležnost drugim vladama.\nU dosijemima se navodi da 172 zatvorenika koji su još i Gvantanamu predstavljaju veliku opasnost za Sjedinjene Države i njihove saveznike, ako bi bili oslobođeni bez odgovarajuće rehabilitacije ili nadzora.\nList "Dejli telegraf" prenosi da je u međuvremenu oslobođeno više od 150 zatvorenika za koje je zaključeno da su nedužni.\nPortparol Bele kuće Džej Kerni je izjavio da je "nesrećna okolnost" što su "Njujork tajms" i drugi listovi odlučili da objave dokumenta koja su pribavljena ilegalno, a koja je objavio veb sajt Vikiliks.


EU: U brodovima sa migrantima u EU stižu i džihadisti\nM. D.\t 7. jula 2015. 22:00\nU brodovima kojima se dovoze migrante u Evropu preko Sredozemlja se takođe nalaze borci džihadističke grupe Islamska država, izjavila je direktorka Agencije EU za saradnju na polju pravosuđa (Jurodžast) Mišel Konins.\nOna je na konferenciji za štampu u Briselu navela da je do te informacije došla u sklopu napora svoje organizacije da pomogne državama EU da zajednički reaguju na problem ilegalne migracije, terorizma i sajber kriminala, prenela je agencija AP.\nKonins je izjavila da još nije poznato kakav bi problem za evropske bezbednosne službe mogla da predstavlja navodna infiltracija islamskih militanata, ali je dodala da grupe poput IS za finansiranje terorizma koriste i sredstva zarađena krijumčarenjem ljudi.\nJurodžast je jedna od nekoliko agencija EU koja radi na sprečavanju rada krijumčara ljudi.\n“Ova situacija je alarmantna jer je očito da krijumčarenje ljudi nekad ima za cilj finansiranje terorizma i da krijumčarenje ponekad služi tome da obezbedi infiltraciju i izvlačenje članova Islamske države”, rekla je Konins.\nU protekle dve godine su se desetine hiljada ljudi otisnule sa libijske obale u nepouzdanim i pretrpanim čamcima, pokušavajući da dospeju do Evrope, što švercerima plaćaju na hiljade dolara.\nČesto se šverceri sakriju među migrante, u nadi da neće biti primećeni i uhvaćeni, iako je više desetaka njih dosad uhapšeno na Siciliji i drugim delovima južne Italije.


UDRUŽENJE ARHITEKATA SRBIJE raspisuje konkurs za dodelu GODIŠNJIH NAGRADA ZA ARHITEKTURU za 2018.godinu\npetak, 05 jul 2019\nA. Najuspešnije arhitektonsko delo iz svih oblasti arhitekture autorima pojedincima ili autorskim timovima, realizovano u protekloj godini zaključno sa 31.12.2018.godine za Godišnju nagradu „Aleksej Brkić“.\nB. Izvedeno delo naših arhitekata koje je realizovano u inostranstvu u konkurenciji za povelju Udruženja arhitekata Srbije , u protekloj godini, zaključno sa 31.12.2018.\nC. Nagrada za najuspeliji studentski projekat arhitekture studentima arhitekture, nastao u toku nastavnog procesa u protekloj 2018. godini.\n- Prof.Vladimir Lojanica,arhitekta, Beograd, Srbija\n- Vanr.prof. dr Milan Tanić, arhitekta,Niš, Srbija\n- Andrej Strehovec, arhitekta, Ljubljana, Slovenija\n- doc. dr Maja Milić Aleksić, arhitekta, Banja Luka, RS, BiH\n- Siniša Tatalović, arhitekta,Beograd, Srbija\n- prijavu kandidata sa informacijom o objektu kojim se kandidat kandiduje za nagradu; a naročito, dokaz o članstvu područnog Društva arhitekata, grafičke priloge (situaciju osnove i preseke) koji će omogućiti odgovarajući uvid u sadržaj i rešenje, kratko tekstualno objašnjenje i fotografije objekta iz kojih se može sagledati ukupan gabarit – obavezna predaja i na cd-u;\nKonkurs za nagradu se raspisuje 05.07.2019., a rok za podnošenje predloga sa kompletnom dokumentacijom je do 30.09.2019.godine do 15,00 časova.\nPredlozi se dostavljaju na adresu Udruženja arhitekata Srbije i Društva arhitekata Beograda, Kneza Miloša 7a/III, soba 32, radnim danima od 09,00 do 16,00 časova, kontakti UAS/DAB:


2 meseca pre 93 pregleda Izvor: cdm.me\nUkupna spoljnotrgovinska robna razmjena Crne Gore od januara do oktobra 2021. godine, prema preliminarnim podacima Uprave za statistiku MONSTAT iznosila je 2,381 milijardi eura, što ukazuje na rast od 16,8 odsto u odnosu na isti period prethodne godine.\nIzvoz robe imao je vrijednost od 339,4 miliona eura, a uvoz 2,042 milijarde eura. U odnosu na isti period prethodne godine izvoz je bio veći za 18,4 odsto, a uvoz veći za 16,6 odsto.\n“Pokrivenost uvoza izvozom iznosila je 16,6 odsto i veća je u odnosu na isti period prethodne godine kada je iznosila 16,4 odsto”, kazali su iz MONSTAT-a.\nU strukturi izvoza prema standardnoj međunarodnoj trgovinskoj klasifikaciji (SMTK) najviše su zastupljene Sirove materije, sem goriva (sektor 2), u iznosu od 78,5 miliona eura (koji čine: Mineralne rude i otpaci metala – 45,1 miliona eura, Pluta i drvo – 27,5 miliona eura i ostalo).\nU strukturi uvoza prema SMTK-u najviše su zastupljene Mašine i transportni uređaji (sektor 7) u iznosu od 419,3 miliona eura (koji čine: Drumska vozila – 119,8 miliona eura, Električne mašine, aparati i uređaji – 87,5 miliona eura i ostalo).\nNajveći spoljnotgovinski partneri u izvozu bili su: Srbija (86,9 miliona eura), Švajcarska (29,1 miliona eura) i Bosna i Hercegovina (25,8 miliona eura).\nNajveći spoljnotrgovinski partneri u uvozu bili su: Srbija (413,2 miliona eura), Kina (200,3 miliona eura) i Njemačka (188,1 miliona eura).


Horoskop: VODOLIJA - Godisnji Horoskop 2012\nVODOLIJA - Godisnji Horoskop 2012\nVase ZVEZDANO nebo tokom 2011. godine, najavljuje znacajne promene koje Vam donose uspeh i srecu, narocito, ako u skladu sa svojom prirodom pravilno izbalansirate velike zelje ili ambicije sa mogucnostima koje cete imati. Postoje neki »zlatni plodovi« koji proisticu iz unutrasnje ravnoteze i skladnog odnosa sa okolinom. Ponekad je moguce ispuniti skoro sve planove, ali je vazno da imate svest o tome da »sve dolazi u pravo vreme«, kako biste pravilno usmeravali svoje misli i energiju. Tokom naredne godine planetarni aspekti Vam pomazu da postavite jasnije prioritete u razlicitim segmentima zivota i da istajate u svojim namerama. Ne moze uvek sve biti lako, ali iskustvo koje sticete moze biti veoma dragoceno i obogatice Vas na razlicite nacine. Potrudite se da pravilno »dozirate« svoju energiju kako biste ostvarili uspeh i bolji zivotni standard. Mudrost se ogleda u prepoznavanju dobrih prilika, planiranju poteza i ocuvanju najvecih vrednosi koje imate.\nU ljubavnom zivotu prolazicete kroz razlicite faze raspolozenja i mogucnosti, ali bez obzira na neke vece oscilacije vazno je da imate svest o tome kako je vreme faktor koji Vam ide u prilog. Ponekad morate biti ne samo takticni, vec i dovoljno strpljivi ili istrajni u namerama kako biste uredili svoj ljubavni i porodicni zivot. Ukoliko ste slobodni vec u periodu od 19. januara, predstoje Vam neki zanimljivi susreti koji ce Vas inspirisati da se oprobate u novoj ljubavnoj vezi ili na nacin koji pogoduje Vasem emotivnom raspolozenju. Nezavisno od Vaseg statusa ili godina, ocekuju Vas prijatna ljubavna desavanja i zadovoljstvo u periodu od 07. marta do 01. aprila, zatim od 26. aprila do 21. maja, kao i od 15. juna do 11. jula. Novi dogadjaji koji donose veliku radost i srecu, ljubavnu ili porodicnu ostvarenost ocekuju Vas od 08. avgusta do 09. septembra, i posebno od 09. novembra do 01. decembra. Postojace razlog i da prigodno obelezite ili proslavite neke srecne dogadjaje.\nPocetkom godine mozete da prihvatite dobru priliku i da se dodatno angazujete u nekim vaznim dogadjajima na poslovnoj sceni. Posebno obratite paznju na korisne ideje o novim profesionalnim mogucnostima, razlicitim povlasticama ili sirem drustvenom prestizu. Na vrlo uspesan i efikasan nacin mozete da ostvarite niz vaznih ciljeva u samostalnom radu, ali i kroz udruzivanje ili prosirenu saradnju u periodu od februara i tokom aprila meseca. Uspesni rezultati koji ce Vam doneti nove povlastice i siru afirmaciju Vas ocekuju tokom juna i oktobra meseca. Druga polovina godine predstavlja sjajan period da zapocnete neki novi posao ili promenite dosadasnji nacin rada kroz savremenije i bolje mogucnosti koje cete imati. U periodu od oktobra meseca mozete da investirate kroz poslovne ili imovinske aspekte, jer u duzoj vremenskoj perspektivi ocekuje Vas kontinuirani uspeh u partnerskim odnosima. Takodje, krajem godine imacete veci uspeh u poslovima koji su povezani sa medijima, komunikacijama, ekonomijom, trgovinom, turizmom i u oblasti umetnosti.\nVazno je da se imate svest o zdravom i urednom nacinu zivota, da se pravilno negujete i da redovno vezbate, kao i da vodite racuna o psiho-fizickoj relaksaciji. Razmislite o zdravijem nacinu ishrane koji ce Vam pomoci da se osecate bolje i da se redovno oslobadjate od viska toksina iz organizma. Moguce su povremene iritacije u vidu pada imuniteta ili slabosti organizma, prolazne prehlade ili malaksalost, kao i neke hronicne tegobe. Budite oprezniji i pazljiviji u periodu od 10. februara do 02. marta, od 02. do 17. jula, zatim tokom avgusta, pocetkom septembra i pocetkom decembra meseca. Generalno osetljivija Vam je leva strana tela i muskulatura.\nBoravak Neptuna u Vasem sazvezdju ima uticaj na Vase duhovne vidike, podsticace u Vama zelju za saznanjem i iskustvom, a moze Vas uciniti i zahtevnijom osobom. Jupiter – planeta »velike srece«, donosi niz dobrih okolnosti i mogucnost da ostvarite znacajne rezultate. Ukoliko ste dovoljno mudri, novo saznanje i zivotno iskustvo moze da obogati Vasu licnost i ono deluje dragoceno u svakom pogledu. Jupiter i Uran Vam donose razlicite povlastice i uspeh, pre svega u pravcu poslovnog i licnog usavrsavanja.


U ŠVAJCARSKU SA PRIJEPOLJSKOM SRPSKOM PJESMOM I IGROM\nFolklorna i guslarska grupa prijepoljskog doma kulture odlazi za nekoliko dana na gostovanje u Švajcarsku. Grupa koja će putovati u Švajcarsku broji 44 osobe od kojih su 42 Srbi a dvoje su oni sa bošnjačkim imenom..\nU vezi sa ovim gostovanjem direktor doma kulture Ljubiša Savković je na radiju „033“ rekao: „...tamo će mo predstavljati našu kulturu, tamo će se pevati srpske pesme...“\nNema ništa sporno u tome što će ova priepoljska folklorna i guslarska grupa u Švajcarskoj prezentirati srpsku foklornu i muzičku baštinu. Jer to je prijepoljski srpski dom kulture, prijepoljska srpska grupa, srpska igra, srpska pjesma...\nPitanje je samo kad će prijepoljski Bošnjaci, koji u prijepoljskoj opštini sačinjavaju polovinu stanovnštva, imati svoj dom kulture, svoju folklornnu grupu, svoju...?\nPitanje je, također i to da li se ova turneja prijepoljske srpske folklorne i guslarske grupe u Švajcarskoj finansira samo srpskim parama ili su to neke „zajedničke“ pare iz nekog fonda koji je namijenjen svom stanovništvu prijepoljskog kraja?\nDa li je zbog toga u ovu grupu srpskog doma kulture iz Prijepolja koja će putovati u Švajcarsku, pored onih četrdeset dvoje Srba ubačeno i dvoje onih koji imaju bošnjačko ime pa se, eto, može kazati kako je grupa „mješovita“. Ako je to tako onda se treba upitati je li moguće da samo ovo dvoje Bošnjaka vrijede k'o četrdeset dva Srbina?\nU ostalom, pošto je ovo, kako direktor Savković naglašava, prezentacija srpske folklorne i muzičke baštine čudno je šta će u ovoj grupi raditi ove dvije osobe sa bošnjačkim imenom?\nOstavimo svu ironiju po strani i naglasimo da je i ovo samo jedan od primjera nacionalne, kulturne... i svake druge diskriminacije Bošnjaka i u Prijepolju i cijelom Sandžaku. Ako se upitamo da li će ikad doći kraj toj diskriminaciji Bošnjaka u Sandžaku koju već cijeli vijek sprovode srbijanski i crnogorski režimi odgovor je:\nHoće, tome će doći kraj ali samo onda kad Bošnjaci prestanu šućeti i kad javno, demokratski... progovore o svemu tome. Za sad o svemu tome govore samo bošnjački pojedinci što skoro da nema nikakva efekta. Kad Bošnjaci u Sandžaku kolektivno zatraže da imaju ista nacionalna, kulturna, vjerska i svaka druga prava kao njihovi sugrađani Srbi i Crnogorci tada će prestati i njihova diskriminacija. Kad Bošnjaci kolektivno zatraže da imaju svoj radio, svoju televiziju, svoje novine, svoju školu, svoje... sve će to i dobiti.\nNikad im ništa od toga neće podariti ni srbijanski ni crnogorski režim dok oni šute i ništa ne preduzimaju da zaštite svoj nacionalni, kulturni, vjerski i svaki drugi opstanak.


Izgradnja novih stanova za pripadnike Vojske Srbije i Crne Gore mogla bi početi krajem ove ili početkom sledeće godine, izjavio je juče dr Sreten Čupić, general u penziji i rukovodilac istraživačkog tima pri Ekonomskom institutu zadužen za izradu 'Programa pribavljanja stanova za pripadnike Vojske SCG'. Izradu ove studije koja bi trebalo da odgovori na pitanje kakva je stambena situacija u vojsci i kako pribaviti stanove za 22.000 stambeno ugroženih porodica pripadnika vojske finansiraće sa 100.000 evra grčka vlada, a ugovor o tome potpisan je juče u Ekonomskom institutu u Beogradu.\nGovoreći o mogućim izvorima sredstava za izradu vojnih stanova, Čupić je naveo da se zbog teške ekonomske situacije u zemlji ne može očekivati da se pare pribave iz budžeta.\n- Zato se treba orjentisati na druge izvore, pre svega na viškove imovine koju vojska poseduje, a tu je na prvom mestu višak građevinskog prostora koji vojska ima i koji se može prodati. Uz to i finansijsku pomoć međunarodne zajednice, posebno prijateljskih zemalja, ukupni stambeni problem u vojsci rešio bi se u što je moguće kraćem roku, a najdalje do kraja 2010. godine - rekao je Čupić dodajući da program mora biti realan, nezavisan od vojnog budžeta i dugoročno profitabilan.\nPotpisivanju ugovora prisustvovao je i general pukovnik Branko Krga, načelnik Generalštaba VSCG. On je ukazao da samo zadovoljni pripadnici vojske mogu biti motivisani za rad u vojsci i učešće u međunarodnim misijama i dodao da će vojska pomoći da se ovaj projekat uspešno uradi.\nVOJVOĐANSKA BANKA Trenutna kriza ojačala je našu posvećenost društveno-odgovornom poslovanju\nUBIJEN SURI ORAO NA UVCU Iznemogla ptica uginula tokom transporta do Zoološkog vrta u Beogradu


Istraživanje: Beleženje kretanja u pešačkoj zoni Beograda - Advertiser Serbia\nIstraživanje: Beleženje kretanja u pešačkoj zoni Beograda\nS ovim u veziagencijeAlma QuattrofeaturedIpsosIstraživanjaOOHoutdoor\nBeleženje prometa učesnika u saobraćaju jedan je od standardnih pristupa u istraživanju za potrebe OOH tržišta.\nPrema standardima internacionalno priznatog tela ESOMAR, ovakve vrste merenja bi trebale da se sprovode na svakih 3 do 5 godina imajući u vidu da se rute i paterni kretanja populacije uglavnom značajno ne menjaju u srednjem vremenskom intervalu. Međutim, ubrzana urbanizacija velikih gradova i razvoj njihove saobraćajne infrastrukture zahtevaju proveru kretanja učesnika u saobraćaju bar u navedenim vremenskim ciklusima merenja.\nPored razvoja same saobraćajne infrastrukture, na učestalost i tempo realizovanja ovakvih istraživanja, utiče i tehnološki razvoj same OOH industrije, odnosno, širenje, usložnjavanje i tehnološko obogaćivanje OOH mreže komunikacija.\nAlma Quattro je uz angažovanje istraživačke agencije Ipsos inicirala ponovljeno istraživanje merenja kretanja učesnika u saobraćaju na teritoriji Beograda i Novog Sada. Poseban deo istraživanja se odnosi na deo grada gde se odvija pešački saobraćaj, a to je potez od Kalemegdana do Terazija sa svim bočnim ulica.\nČinjenica je da prostor Knez Mihailove do Terazija, koji čini centralnu i najveću pešačku ZONU Beograda, nikada do sada nije bio predmet ove vrste merenja. Sa postavkom Alma Quattro digitalnih LCD display-a na tom području, ukazala se potreba da obavi merenje i dobiju precizni kvantitativni podaci o kretanju i kontaktima koji se ostvaruju sa AQ medijima u toj zoni.\nOsnovni cilj realizovanog istraživačkog projekta bio je procena ukupnog broja prolaznika kao potencijalnog auditorijuma OOH medija instaliranih na području Knez Mihailove ulice.\nBeleženje kretanja pešaka i prolaznika na području Knez Mihailove ulice realizovano je u periodu od 04.09 do 12.09.2021. godine. Praćenje kretanja obavljeno je standardnim, tradicionalnim pristupom: beleženje ponašanja sistematskim posmatranjem.\nZa potrebe ovog projekta angažovana je anketarska mreža agencije Ipsos.\nPlanom istraživanja definisano je ukupno 17 ulaznih tačaka (ulica) na kojima je evidentiran promet pešaka. Ulazne tačke su ulice kojima pešaci pristupaju pešačkoj zoni Knez Mihailove ulice.\nPraćenje prometa pešaka vršeno je 5 radnih dana i 4 dana vikenda a u skladu sa ESOMAR standardnima praćenja kretanja.\nBeleženje prometa pešaka vršeno je u okviru petnaesto minutnih intervala. Promet pešaka je beležen u periodu od 08.00 do 23.00 (ukupno 60 petnaesto minutnih intervala po ulaznoj tački). Tokom 5 radnih dana za svaku ulaznu tačku samo jednom je zabeležen promet pešaka u svih 60 petnaesto minutnih intervala u definisanom rasponu praćenja prometa. Isti princip je\nrealizovan i tokom 4 dana tokom dva vikenda.\nBeleženje prometa pešaka vršeno je CAPI uređajem na kome su anketari esktraspektivno beležili istovremeno i pol pešaka (prolaznika) na osnovu fizičkih (spoljašnjih) polnih karakteristika.\nNa svakoj ulaznoj tački, anketar je bio okrenut suprotno od lokacije Knez Mihailove ulice i beležio je prolazak samo onih pešaka koji mu dolaze u susret (ulaze u Knez Mihailovu ulici, odnosno idu u njenom pravcu).\nZbog potreba daljih analiza karakteristika OOH auditorijuma na potezu Knez Mihailove ulice do Terazija, čitavo područje je dodatno podeljeno u dve ZONE, pri čemu je u ZONU 1 ušlo 5 početnih tačaka, a u ZONU 2 preostalih 12 ulaznih tačaka (mapa i pregled ulaznih tačaka u nastavku).\nKako bi se pored polne strukture potencijalnog OOH auditorijuma na području Knez Mihailove ulice, obezbedili i dodatni socio – demografski indikatori, u svakom od petnaesto minutnih intervala realizovan je po jedan intervju sa prolaznikom/prolaznicom, koji su na slučaj birani (statistički korak). Kratki upitnik koji je administriran sa\nprolaznikom/prolaznicom, obuhvatio je sledeće indikatore.\n• Ekonomski status (samoprocena)\n• Starost (u okviru ponuđenih kategorija)\n• Razlog/povod prolaska/boravka na području\n• Frekvencija (iskazana u broju dana) posete/boravka na lokaciji u poslednjih 7 dana\n• Trenutno mesto života prolaznika/prolaznice\nPodručje beleženja – ulazne tačke\nMikro merenje prometa pešaka\nKako bi se još preciznije odredio OTC (oportunity to see) svakog od pet oglasnih tela (LCD ekrana) u Knez Mihailovoj ulici, na potezu od Palate Albanije do Kalemegdana, Ipsos je sproveo i mikro merenje prometa pešaka njihovim prebrojavanjem na samim pozicijama ovih oglasnih tela (Beoizlog, Zmaj Jovina, 1300 kaplara, Kralja Petra, Rajićeva).\nNa ovim lokacijama je, u kontinuitetu od 08h do 20h u toku jednog dana, zabeležen ukupan promet pešaka koji su se kretali u smeru vidljivih stranica oglasnih tela (lica).\nOvom prilikom je utvrđeno da čitavim prostorom na targetiranom potezu Knez Mihailove ulice prođe nešto više 123.000 prolaznika dnevno (pri razmatranju ove procene treba imati na umu da efekat dupliranja, ponovljenog prolaska istih pešaka pored iste lokacije, što je karakteristika pešačkih zona, nije mogao da bude izbegnut), što je zaista impozantan OOH auditorijum.\nNakon realizacije i ovog mikro beleženja prometa pešaka na prostoru neposrednih lokacija Alma Quatro oglasnih tela, na raspolaganju su nam precizni podaci o polnoj strukturi njihovog potencijalnog auditorijuma, i to za svako oglasno telo (i lice), kao i o njihovoj vremenskoj distribuciji, što će oglašivačima u još većoj meri da omogući veoma precizno planiranje oglašavanja na ovoj atraktivnoj gradskoj lokaciji.


META NA ČELU VUČIĆA: Mediji u vlasništvu Dragana Šolaka kriminalizuju predsednika 9\t23\n21.09.2020. 19:40h 21.09.2020. 20:34h\nVladan Živulović, predsednik Atlantskog saveta Srbije, kaže da je sporazum u Vašingtonu bio u dobrom momentu jer je napravljen u toku predsedničke kampanje Donalda Trampa.\n"Siguran sam da što to nema na papiru, postoji u nekoj usmenoj formi. A to znači da ćemo dobiti neki znak zahvalnosti, što nama mnogo znači jer je do sada sve pretezalo na prištinsku stranu", rekao je on.\nŽivulović je dodao da "ovi što nipodaštavaju" sporazum to rade bez ikakvog pravog razloga.\n"Ova politika ide u odličnom pravcu, samo je pitanje da li će Tramp dobiti. S obzirom da su nas demokrate bombardovale, ne verujem da postoji ijedan Srbin koji ih podržava", rekao je on.\nVladan Živulovićfoto: Kurir\nOčigledno da dolazak Grenela pokazuje da Amerikanci hoće da sprovedu u delo Vašingtonski sporazum, a da se konkretne stvari mogu očekivati u februaru naredne godine, smatra on.\nŽivulović kaže da je KiM jako kriminalizovan a da će američki DFC sigurno insistirati na tome da sve bude u granicama zakona. On je objasnio da ako DFC pokaže kako se zakonski dobijaju poslovi, a ne "kumovskim vezama", onda će moći da dođe i do bolje saradnje dva naroda.\nOn kaže da sve što se do sada radilo u Briselu do sada nije sprovedeno u delo.\n"S druge strane vidi se sada da su Amerikanci pokrenuli i EU. Ovaj čin je naterao Evropljane da i oni ubrzaju i krenu, kao i da idemo u pravcu ekonomije", objasnio je on.\nVladimir Marinković, bivši potredsednik Skupštine Srbije, izjavio je da je suštinski najvažnije da je naša delegacija došla sa konkretnim paketom i rezultatima.\n"A posebno sa onim što je predsednik Vučić imao pre nekoliko godina, a to je ta ekonomska agenda", objasnio je on.\n"Konačno Srbija nije neko ko je poražen i pristaje na ultimatum", dodao je Marinković.\nVladimir Marinkovićfoto: Kurir\nMarinković je podsetio da je pitanje Kosova u Americi bilo završena stvar i samo se čekalo na međusobno priznanje između Srbije i KiM, ali da se situacija promenila kada je Vučić postao premijer. On je dodao da bi za srpske interese bilo bolje da na predstojećim izborima u SAD pobedi Donald Tramp.\n"Navijam da predsednik Tramp pobedi na izborima jer smatram da je to bolje za Srbiju i da će naši bilateralni odnosi biti bolji za našu zemlju. Ova se administracija pokazala pragmatično. Nisu apsolutno forsirali stranu kosovskih Albanaca. Oni su se upinjali da dođu do Trampovih ljudi, ali nisu uspeli u tome", rekao je Marinković i podsetio na sve dobre poteze koje je vukla naša diplomatija od dolaska Vučića.\n"Tako 2015. godine prvi put u Americi Srbija postaje popularna za vreme migrantske krize, jer na jedan human način uspeva da se izbori sa tom krizom. Tada smo prvi put osetili mogućnost da njihovi mejn strim mediji kažu nešto dobro i o Srbiji. A onda dolazi i do kontakta sa predstravnicima Trampove administracije", podsetio je Marinković.\nVladan ŽivulovićVladan Živulović, predsednik Atlantskog saveta Srbije, kaže da je sporazum u Vašingtonu bio u dobrom momentu jer je napravljen u toku predsedničke kampanje Donalda Trampa. "Siguran sam da što to nema na papiru, postoji u nekoj usmenoj formi. A to znači dVladimir MarinkovićVašingtonski sporazumUsijanje\nMETA NA ČELU VUČIĆA: Mediji u vlasništvu Dragana Šolaka kriminalizuju predsednika i njegovu porodicu! 9\t23


Audi najavljuje revolucionarni električni automobil - Auto Republika\nVijetnamci prodaju preimenovani BMW X5 F15 s V8 motorom iz Chevroleta\nAudi najavljuje revolucionarni električni automobil\n01/06/2020 - 07:50\nNemački proizvođač za sada nije zadovoljan kako su aktuelni EV modeli te marke prošli na tržištu, ali ne odustaje od ove tehnologije. Šta više, najavljuju projekat Artemis, odnosno stvaranje novog odeljenja koje će raditi samo na razvoju električnih automobila.\nNa čelo odeljenja Artemis biće postavljen Alek Hicinger, koji je do sada rukovodio odeljkom zaduženim za razvoj tehnologije autonomne vožnje. “Cilj je da se brzo i bez mnogo birokratije stvaraju novi električni modeli za Audi”, rekao je šef tog brenda Markus Dusman.\nArtemis je tako zadužen da stvori “novu generaciju” električnih modela. Najavljuje se revolucija u ovoj oblasti, ali još uvek nikome nije jasno šta to zapravo znači ili je to još jedna floskula germanskih menadžera.\nPomenuto odeljenje imaće na raspolaganju resurse kompletne VW grupacije, a prvi će od njegovog rada profitirati naravno Audi, a onda i matični Volkswagen.\nArtemis će tako imati ulogu katalizatora u stvaranju novog identiteta gotovo čitave grupacije, jer rukovodstvo želi okretnije i agilnije brendove sposobnije da se lako adaptiraju na nove uslove na tržištu. Audijevo odeljenje momentalno će početi sa radom na razvoju novog električnog automobila.\nNovi model koji će nastati u radionici Artemis trebalo bi da se nađe na tržištu najkasnije 2024. godine.\ntagovi: audi audi ev električni automobili EV\nprethodni Alfa Romeo planira električni krosover\nsledeći Fiat produžava obustavu proizvodnje u Kragujevcu\nGonovo bekstvo dovodi Francusku u nezgodan položaj\n01/01/2020 - 14:16\nPonuđen retki primerak BMW M5 Touring\n06/01/2020 - 08:16\nVelika novembarska akcija Fiata u Italiji – 500L od 13.500 evra\n11/11/2018 - 10:56\nVlada Francuske razmatra podršku šefu Michelina da preuzme Renault\nBMW hvali M2 Competition (VIDEO)\n24/07/2018 - 12:32